Kašmir - Blic Online\nNa teritoriji Kašmira došlo je do sukoba u kojima su poginula četiri indijska vojnika i tri pobunjenika, saopštio je vojni zvaničnik Indije.\nNajmanje tri indijska civila su poginula, a dva pakistanska ranjena, tokom razmene vatre između Indije i Pakistana duž takozvane Linije kontrole, koja deli spornu teritoriju Kašmira.\nIndija je danas formalno primenila zakon, koji je Parlament odobrio početkom avgusta, a kojim se uklanja poluautonomni status Kašmira pod kontrolom Indije i počinje direktna federalna vladavina nad spornom oblašću.\nNepoznati napadači ubili su danas pet sezonskih radnika u indijskom delu Kašmira, saopštila je policija.\nSTRAŠNA GREŠKA Indija slučajno OBORILA SVOJ HELIKOPTER u kojem je šestoro poginulo\nModi osudio terorizam u svetu, ni reč o Kašmiru\nIndijski premijer Narendra Modi danas je u govoru u Ujedinjenim nacijama osudio terorizam, ali je izbegao direktno da pomene jedan od najtežih sukoba u svetu, nedavno upozorenje Pakistana da akcija Indije u spornom regionu Kašmira može da izazvove rat, preneo je AP.\nNačelnik Generalštaba vojske Irana general-potpukovnik Mohamed Bakeri poručio je Indiji i Pakistanu da se uzdrže od "ishitrenih odluka" na Kašmiru bez prethodnog razmatranja želja naroda, prenosi agencija Fars.


Vujović je istakla da je putem Ekološkog sistema do sada stiglo skoro 1.800 prijava građana\nMinistarka zaštite životne sredine Irena Vujović sastala se danas sa predstavnicima beogradskih opština i lokalnih samouprava iz 12 okruga u Srbiji sa kojima je razgovarala o efikasnijem postupanju po prijavama koje građani šalju putem jedinstvenog Ekološkog informacionog sistema Ministarstva.\n- Primetili smo da je mnogo prijava koje se ponavljaju, odnosno da više građana ukazuje na isti problem i te probleme moramo hitno da rešavamo. Za nas je u ovom poslu ključna dobra saradnja sa lokalnim samoupravama i zato vas još jednom pozivam da budemo ažurni i da radimo zajedno kako bismo građanima što pre mogli da damo povratnu informaciju povodom njihovog zahteva. Radom Ekološkog informacionog sistema dobićemo bolji uvid u to koji su ekološki problemi u lokalnim sredinama, što nam olakšava da na republičkom i lokalnom nivou planiramo sredstva u budžetu za tu namenu – rekla je Vujović.\nVujović je istakla da su predstavnici Ministarstva u više upravnih okruga održali obuke inspektora za rad na aplikaciji „gReact” (Green Reaction), kako bi mogli efikasnije da reaguju na prijave građana.\n- Nastavićemo sa obukama inspektora širom Srbije, jer smo po prvi put uveli ovakav sistem i od velikog je značaja da on funcioniše. Potrebno je maksimalno zalaganje lokalnih samouprava i njihovih inspekcija, kako bismo udruženim snagama, na najbolji mogući način, rešavali probleme koji smetaju građanima. Važno je da svi zajedno brinemo o životnoj sredini za dobrobit naših građana – rekla je Vujović.\nMinistarka je danas razgovarala sa predstavnicima svih beogradskih opština, ali i sa gradonačelnicima i predsednicima opština iz Borskog, Zaječarskog, Zlatiborskog Moravičkog, Raškog, Rasinskog, Nišavskog, Topličkog, Pirotskog, Jablaničkog, Pčinjskog i Kosovoskomitrovačkog okruga.\nIrena Vujović Ekologija Ministarstvo zaštite životne sredine Lokalne samouprave sastanak\nOva promena na Instagramu se nikako neće svideti maloletnim korisnicima


Sport Archives - Page 4 of 41 - RTV Centar Srem\nRumski ragbisti domaćini Kupa Srbije\nRumaSport 04/03/2019 0\nU subotu 06. aprila sa početkom u 15 časova održaće se 2. turnir ragbi Kupa Srbije za U18 juniore. Domaćin je RK Panonija iz Rume. Na turniru će učestvovati četiri ekipe: RK Rad, BRK Crvena zvezda, RK Dinamo 1954 iz Pančeva i domaćin RK Panonija. Pozivaju se svi ljubitelji... Read more\nInđijaSport 03/30/2019 0\nPobede najboljih srpskih atletičara na srednje i duge pruge, Novopazaraca Elzana Bibića i Amele Terzić, obeležilo je ovogodišnje izdanje 39. Otvorenog Krosa Srema. Izuzetna međunarodna konkurencija, uz odličnu organizaciju, doprinela je da svaka od ukupno 16 trka bude izuzetno zanimljiva i napeta, tako da su gledaoci, koji su došli... Read more\nNovi stadion Radničkog u Mitrovici?\nSportSremska Mitrovica 03/11/2019 0\nKako prenosi portal SM Sport, Sremska Mitrovica bi u budućnosti mogla da dobije nov i savremen fudbalski stadion. Naime, izrađen je projekat rekonstrukcije stadiona Fudbalskog kluba “Radnički”, čiji kapacitet bi trebao da bude 3.000 mesta, a na ovom portalu mogu se naći i fotografije njegovog budućeg izgleda. Izgradnjom tržnog... Read more\nDžudo: Bronza za Rumljanku Minu Pešić\nGlavnoRumaSport 03/05/2019 0\nProteklog vikenda u Beogradu održano je Prvenstvo Srbije za seniore u džudou. Pored odličnog nastupa džudiste “Slovena” Uroša Madžarevića, sjajna je bila i takmičarka DžK “Ruma” Mina Pešić. Iako po uzrastu još uvek juniorka Mina je u najjačoj, seniorskoj konkurenciji pokazala da može da se ravnopravno takmiči sa iskusnijim... Read more\nKik boks: Tri zlata za rumski klub\nRumaSport 03/04/2019 0\nNa Prvenstvu Vojvodine u kik boksu, u disciplini lou kik, koje je održano u Rumi 3. marta 2019. godine, nastupila su tri takmičara Kik boks kluba “Ru-09” iz Rume i sva trojica su se okitila zlatnim medaljama. Pionir Dragan Delić osvojio je zlato u kategoriji do 52 kg. Kadet... Read more\nInđija: Nove medalje za strelce “Mladosti”\nInđijaSport 02/20/2019 0\nJuniori streljačkog kluba „Mladost“ imaju se čime pohvaliti jer su na prvenstvu Srbije zauzeli 3. mesto dok je Gaćeša Dimitrije, kao najstariji i najiskusniji, ušao u pojedinačno finale i na kraju osvojio 5. mesto. Prethodnog vikenda je u finalu Kupa Srbije bio osmi. Pored medalje koju su juniori osvojili... Read more\nGradski bazen u Sremskoj Mitrovici: Besplatna škola plivanja daje rezultate\nGlavnoObrazovanjeSportSremSremska Mitrovica 02/05/2019 0\nOsnovci iz mitrovačkih sela već nekoliko meseci pohađaju besplatnu školu plivanja na Gradskom bazenu “Pinki” u Sremskoj Mitrovici, u okviru projekta “Mitrovica – grad bez neplivača”. Učenici trećih razreda osnovnih škola iz Šašinaca i Jarka imali su jedan od svojih treninga i ovog utorka i, kako navode, utisci su im prilično... Read more


Press Online :: Džet set :: VREME MU JE: Aca Živanović objavio da se ŽENI, a onda je spomenuo Anu Korać (FOTO)\nNajavio je da će uskoro stati na ludi kamen.\nOtkako je Instagram uveo novu opciju u kojoj pratioci mogu postavljati pitanja korisnicima naloga, a oni na ista javno odgovarati, mnoge javne ličnosti rešile su da i na ovaj način stupe u komunikaciju sa fanovima, na šta se odlučio i Aca Živanović.\nOn je tom prilikom odgovorio na brojna pitanja vezana za svoju karijeru, ali i za, naravno, svoj privatni život, i otkrio da će, po svemu sudeći, uskoro stati na ludi kamen. On je na pitanje kada će da se ženi odgovorio prilično šturo: "Uskoro", što je bilo dovoljno da razočara njegove obožavateljke koje su ga vrlo brzo pitale za Anu Korać, bivšu zadrugarku sa kojom ga često povezuju.\nAca je bez problema dao odgovor i na pitanje u kakvom je odnosu sa seksepilnom Ivanjičankom:\nDa li je Koraćeva ta koju je Živanović naumio da odvede pred oltar ili je, pak, u pitanju neka druga devojka, ostaje da se vidi.


Predsjednik Republike Srpske Dragan Čavić izjavio je danas u Banjaluci da nema ni jednog razloga da opozove Vladu RS. On smatra da argument opozicije o neusvojenom Budžetu RS "nije iskren, niti suštinski" s obzirom da predloženi budžet za 2006. godinu u svakom pogledu zadovoljava potrebe društva, posebno socijalnih kategorija. On je ponovio da, ukoliko postoji, skupštinska većina može da izglasa nepovjerenje Vladi, ali pod uslovom da nakon toga izabere novu vladu.\nMinistar unutrašnjih poslova Republike Srpske Darko Matijašević rekao je danas da je šokiran Euforovom akcijom hapšenja Dragomira Abazovića, u kojoj je poginula Abazovićeva žena, dok su on i sin teško ranjeni. On je istakao da Eufor mora da zna da je njihov mandat vezan za pitanje sigurnosti struktura i vojne organizovanosti BiH i da policijske aktivnosti moraju biti vršene u strogoj koordinaciji sa nadležnim institucijama.


Vesti online / Sport / Fudbal / Stojanović: Cele sezone smo radili da bismo bili ovde\nCrvena zvezda sutra od 17.00 dočekuje OFK Beograd u 29. kolu Super lige Srbije i ako zabeleži pobedu obezbediće titulu šampiona i tako prekinuti niz Partizana od šest uzastopnih titula.\n"Ljut na sve one koji plasiraju to da je priča završena. Moramo da budemo ozbiljni. Protivnik ima kvalitet, ne možemo da dozvolimo luksuz da razmišljamo unapred. Moramo da odradimo posao kao profesionalci", naveo je Stojanović.\n"Jeste, biće najvažnija... Osvajao sam prvenstva i veoma važne utakmice, ali ovo je nešto posebno zbog veličine kluba koji vodim, ali i zbog svega što se dešavalo ove godine… Ne želim sad ništa da pričam dok se sve ne završi", kazao je Stojanović.\nNapadač Zvezde Đorđe Rakić rekao je da njega i njegove saigrače očekuje meč koji "smo svi jedva čekali, utakmica koja će odlučiti prvaka. Svi smo vredno radili da bismo došli do ovoga...".\nCrvena zvezda je dva kola pre kraja šampionata lider u Super ligi sa 68 bodova, tri više od drugoplasiranog Partizana, dok je OFK Beograd 11. sa 33.\nSreda 14.05.2014. 13:01


Plaćanje računa elektronskim putem - Sremske Novine\n1. 07. 2022., 06:04\n8. August 2017. godine\nDva klika mišem menjaju čekanje u šalterskim redovima i ukidaju dosadašnji način čuvanja računa u fiokama\nZahvaljujući ugovoru koji je potpisan između JKP “Vodovod” Sremska Mitrovica i firme “Plativoo”, korisnici usluga ovog javnog preduzeća od sada su u prilici da svoje račune za utrošenu vodu plaćaju elektronskim putem.\nPrema rečima Borislava Babića, direktora “Vodovoda”, obaveštenje o novoj mogućnosti već je stiglo na adrese Mitrovčana.\n-Kako bi građani izbegli gužve na šalterima pošti ili banaka za plaćanje svojih računa, sada će imati mogućnost da putem interneta i takozvanog digitalnog sandučeta primaju svoje račune. Korisnici neće imati nikakvih troškova oko toga, odnosno takav način plaćanja neće ih dodatno koštati – rekao je direktor JKP “Vodovod” Sremska Mitrovica Borislav Babić.\nĐorđe Cvetković, direktor firme “Plativoo” kaže da ovaj program predstavlja jedinstveno “elektronsko sanduče” za račune u koje građani mogu da prime bilo koji račun u elektronskom formatu.\n– Takođe, “Plativoo” je i arhiva svih računa. Sa korištenjem naše platforme računi ne moraju više da se čuvaju po fiokama ili da se kupuju registratori i da se računi odlažu u njih. Nakon što se korisnik uloguje, račune može da plati elektronski-platnom karticom, e-bankingom ili čak da odštampa uplatnicu i da je plati u pošti ili banci. Mitrovčani će uskoro biti u prilici da na ovakav način, samo sa dva klika mišem, plaćaju i druge račune za domaćinstvo. Potrebno je samo da se prijave na “Plativoo” digitalno sanduče i tim putem će dobijati svoje račune, a svi podaci sa kartice koji budu koristili apsolutno su sigurni – kaže Đorđe Cvetković i napominje da se na ovaj način plaća direktno na račun izdavaoca računa.\nPravna podrška u uspostavljanju elektronskog načina plaćanja “Plativu” je Advokatska kancelarija “Biščević”.\nMODERNIZACIJA SPORTSKOG CENTRA\nIsplata za još 360.000 mladih\nPrethodne nedelje otkriveno 1.30...\nPredstavnici lokalne samouprave ...


Tri švajcarske farmaceutske kuće pod istragom zbog trgovine ukradenim lekovima sumnjivog kvaliteta za lečenje raka | Telegraf - Najnovije vesti\n4. april 2019 | 07:37 » 08:05\nKoristili lažne recepte kako bi došli do lekova koje su potom slali u skladišta u Italiji, Nemačkoj i Švajcarskoj\nFoto: Pixabay.com, Profimedia/Marka\nŠvajcarski Federalni krivični sud ovlastio je agenciju za medicinske proizvode Svismedik da pregleda dokumenta triju kompanija za koje postoji sumnja da su trgovale lekovima sumnjivog kvaliteta.\nSvismedik će tako dobiti dozvolu da pregleda dokumenta zaplenjena u trima kompanijama sa sedištem u Cirihu. Istraga o trgovini lekovima za lečenje raka pokrenuta je posle informacije koju su prosledile grčke vlasti.\nŠvajcarski Institut za medicinske proizvode pokrenuo je administrativni krivični postupak u avgustu 2018. godine na osnovu informacija iz Atine. Naime, kako je objašnjeno u odluci Žalbenog suda Federalnog krivičnog suda, objavljenoj u utorak, trgovina lekovima, koji su prethodno ukradeni iz grčkih bolnica, odvijala se preko Švajcarske.\nPrema podacima koje su prosledile grčke vlasti, reč je uglavnom o onkološkim lekovima sumnjivog kvaliteta, kojima je, bez potrebnih dozvola, trgovala jedna grčka apoteka. Kao kupci, pojavile su se tri kompanije sa sedištem na istoj adresi u Cirihu i sa jednom jedinom osobom, koja je obavljala dužnosti direktora i odgovornog lica.\nSvismedik je u avgustu 2018. godine naložio da se izvrši pretres prostorija triju kompanija i zaplene njihova dokumenta. Direktor kompanija zatražio je da se dokumenta zapečate, ali Žalbeni sud je prihvatio zahtev Svismedika da sva dokumenta, sem jednog, budu otpečaćena.\nSudije iz Belincone su u najvećoj meri odbacile argumente koje su izneli direktor i predstavnici triju kompanija. Sudije smatraju da zaplenjena dokumenta mogu rasvetliti ulogu navedenih kompanija u nedozvoljenom prometu lekovima i dokazati eventualno kršenje zakona o lekovima i medicinskim proizvodima. Sud takođe očekuje da se tačno odredi period u kojem se odvijala nedozvoljena trgovina.\nPodsetimo, grčke vlasti razbile su prošle godine kriminalnu grupu koja je krala lekove za kancer iz bolnica i krijumčarila ih u druge evropske zemlje kako bi ih prodala po izuzetno visokim cenama, pri čemu su pacijenti možda ostali lišeni lekova koji bi im spasli život, saopštila je policija.\nUhapšena je 21 osoba, starosti od 22 do 70 godina, a među njima ima lekara i medicinskih sestara, navodi se u saopštenju, preneo je tada Rojters.\nOni su osumnjičeni da su koristili lažne recepte kako bi došli do lekova koje su potom slali u skladišta u Italiji, Nemačkoj i Švajcarskoj, gde su lekove prodavali uz ogroman profit.\nVIDEO - Senzacionalno otkriće: Stiže nam "živi" lek za rak i leukemiju, najpoznatija srpska doktorka donosi vesti iz Amerike\nNišlijka gledala fotografije soba Aušvica, kada je pročitala jedno ime, pretrnula je i izgubila moć govora (FOTO)\nTagovi: Istraga, Krijumčarenje, Lekovi, Rak, Švajcarska, Šverc\nGoran 04.04.2019 09:22\nPa zar ti posteni ljudi\nPera 04.04.2019 07:40\nPa se posle cudite sto ljudi ne dozvoljavaju vakcinaciju dece neproverenim svajcarskim vakcinama.


Vučić: Ako se Priština ne urazumi, posledice će biti katastrofalne | Magazin Restart\nVučić: Ako se Priština ne urazumi, posledice će biti katastrofalne\nPredsednik Srbije Aleksandar Vučić izjavio je večeras da će najavljeno formiranje Vojske Kosova i ne odustajanje od ukidanja takse za robu iz Srbije, imati katastrofalne posledice ako neko Prištinu ne urazumi u najkraćem mogućem roku.\nVučić je na konferenciji za novinare u Beogradu rekao da će sutra razgovarati sa predstavnicima Rusije, Kine i SAD i da će možda tražiti i sednicu Saveta bezbednosti Ujedinjenih nacija na kojoj bi se govorilo o situaciji na Kosovu i Metohiji.\nOn je ponovio da Srbija neće pristati na ucene iz Prištine i da neće nikada priznati Kosovo kao nezavisnu državu.\nVučić je kazao da albanske vlasti na Kosovu, ni posle sastanka današnjeg sa predstavnikom EU za proširenje Johanesom Hanom, ne odustaju od povećanih taksi na koje inače nemaju pravo ni po Sporazumu o stabilizaciji i pridruživanju, ni po CEFTA sporazumu čiji su potpisnici.\nOn je kazao da je formiranje Vojske Kosova, koje nije u skladu ni sa kosovskim ustavom, dovodi region u u najviši stepen opasnosti.\n„To dovodi ceo region u najviši stepen opasnosti. Ti potezi albanskog ruskovodstva su ne samo neodgovorni već nas i dovode u najveću opasnost. Čak ne želim da izgovorim šta je njihova namera i želja“, rekao je Vučić.\nOn je dodao da od sveta želi odgovor na pitanje „šta ako nekome od usijanih albanskih glava padne na pamet da pošalje vojsku na sever Kosova“.\nVučić je rekao „neka razmisle svi oni koji podržavaju Prištinu“ pre nego što se krene u nešto što može dovesti do katastrofe.\nOn je kazao da Srbija sve vreme radi na smirivanju tenzija i da želi da se pronadje neko rešenje.\n„Ja želim da im saopštim da Srbija neće priznati nezavisnost i da se sa Srbijom na takav način ne pregovara i ostaje samo još da nas sruše na ulicama“, kazao je Vučić.\nOnje kazao i da uvodjenjem velikih taksi na robu iz Srbije neće imati veće posledice na srpsku privredu, već da oni to čine bi proterali srpsko stanovnišvo s Kosova\nOn je dodao tome će Priština imati javno protivljenje mnogih, ali da suštinski niko ništa neće uraditi.\n„Molim vas da se ni na koji način ne ponašamo kao Priština. Naše nije da pretimo, naše je da molimo“, rekao je Vučić i dodao da Srbije neće dozvoliti „gaženje srpskog ponosa“.\nNeće biti izbora u martu 2019. godine\nPredsednik Srbije Aleksandar Vučić, je povodom navoda predsednika Narodne stranke Vuka Jeremića da će Srpska napredna stranka (SNS) sledeće, vanredne parlamentarne izbore održati na proleće, izjavio da izbori neće biti održani u martu.\nOn je kazao da je Jeremić prethodni put najavio da će izbori biti održani 4. novembra, da „nikoga ne interesuju ti izbori“, a da bi u slučaju da se održe u bliskoj budućnosti, SNS dobio još deset do 15 mandata u parlamentu, dok bi opozicija izgubila zastupnike u Skupštini.\nOn je dodao da „sva istraživanja pokazuju iste trendove“ i da razume „bes (opozicije) i potrebu da se (ceo) proces pretvori u nasilje“.\nTokom konferencije povodom situacije na Kosovu, Vučić je dodao da „ne traži pomoć“ opozicije i da mu „njihova milost i lepe reči nisu potrebne (u rešavanju krize na Kosovu i Metohiji)“.\nNećemo da pravimo niti rušimo paktove u regionu\nPredsednik Aleksandar Vučić izjavio je danas da Srbija neće da učestvuje u pravljenju paktova ili rušenju paktova u regionu.\nVučić je na konferenciji za novinare povodom izjave zamenika premijera Kosova Envera Hodžaja da je s čelnicima država u regionu razgovarao o paktu koji bi se „suprotstavio Srbiji i njenoj agresivnoj politici“, rekao da će Srbija sa svima raditi za bolje odnose u budućnosti, ali da neće dozvoliti ponižavanje Srbije.\n„Mi nećemo da učestvujumo u pravljenju nikavih paktova ni u rušenju paktova“, rekao je Vučić\nOn je rekao da veruje da će moći da se prevazidju neslaganja iz prošlosti, posebno u odnosima s Hrvatskom koja je, prema njegovim rečima, jedina bila protiv otvaranja dva poglavlja u pristupnim pregovorima Srbije i EU.\n„Nikada nikome nećemo dozvoliti da ponižava našu zemlju“, rekao je Vučić.\nHodžaj je u intervjuu za zagrebački Večernji list rekao je da je u nekoliko navrata, za vreme boravka u Hrvatskoj, Makedoniji i Crnog Gori, razgovarao s čelnicima tih država o osnivanju pakta koji bi se „suprotstavio Srbiji i njenoj agresivnoj politici“.\nOn je za crnogorsku televiziju Antena M izjavio da u intervjuu koji je dao za Večernji list nije pomenuo stvaranje bilo kakvog pakta protiv Srbije, kao i da su naslov teksta koji je odjeknuo regionom i ono što je on zapravo rekao, dve potpuno različite stvari.\n„Nikad nisam ništa rekao o stvaranju regionalnog pakta protiv Srbije! Naslov teksta i ono što sam zapravo rekao dve su potpuno različite stvari“, rekao je Hodžaj.\nKo ima i jedan dokaz protiv Radoičića neka prijavi to policiji\nPredsednik Srbije Aleksandar Vučić izjavio je večeras da su optužbe na račun potpredsednika Sprske liste Milana Radoičića o ubistvu predsednika SDP Olivera Ivanovića lažne i izmišljene i pozvao svakoga ko ima i jedan dokaz o tome to prijavi policiji.\nOn je pitao one koji tvrde da je Radoičić kriv kako to znaju i zašto ne poštuju pretpostavku nevinosti što traže i očekuju i od njega kada brani Radoičića.\n„Ako znate da je ubica idite u policiju i dajte bilo kakve dokaze, jedan jedini, odmah ćemo ga uhapsiti, a ne da pričate šuplje priče da da biste na tome bazirali svoju političku priču, pošto politiku nemate. Da biste pravili nekog novog Davida (Dragičevića, Banjaluka) i dizali pesnice otpora. Ovde toga nema, ovde niko nikakvog ubicu neće da krije“, rekao je Vučić na konferenciji za novinare u Beogradu.\nOn je kazao i da se nada da će biti ubrzanog napretka u vezi ubistva Ivanovića i da će se videti ko je govorio istinu, a ko nije.


Sharkoon Skiller SGS2 crno-crvena cena, cene Srbija, prodaja Beograd Novi Sad Niš\nSharkoon Skiller SGS2 crno-crvena cene\nSharkoon SKILLER SGS2, black-red\nEPonuda nije internet prodavnica već Vam omogućava da brzo i lako nađete Sharkoon Skiller SGS2 crno-crvena po najjeftinijoj ceni. Naš cilj je da kupci budu što bolje informisani o ponudi Sharkoon Skiller SGS2 crno-crvena na tržištu Srbije. Vrlo lako nalazite željeni proizvod za kategoriju Gaming stolice cene, ne morate da lutate od sajta do sajta za Sharkoon Gaming stolice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Sharkoon Skiller SGS2 crno-crvena sa PRODAVCEM. EPonuda ne može da garantuje potpunu tačnost specifikacije i slika za Sharkoon Skiller SGS2 crno-crvena. Pre kupovine, podatke za Sharkoon Skiller SGS2 crno-crvena proverite na sajtu PROIZVOĐAČA.


Državni sekretar Ministarstva zdravlja Berislav Vekić apelovao je danas na sve zdravstveno sposobne sugrađane da daju krv i podsetio da se tokom leta javlja potreba za većim količinama krvi.\nVekić je za Tanjug rekao da se 10 društveno odgovornih kompanija već odazvalo na poziv Ministarstva da se pridruži akciji i njihovi zaposleni će krv dati u narednih 20 dana.\n"Naš zadatak je da obezbedimo adekavatne količine krvi za hitne slucajeve, za zbirnjavanje građana i nesmetano odvijanje operativnih, a to podrazumeva da se obezbedi između 300 i 350 jedinica krvi", rekao je Vekić.\nPrema njegovim rečima, nakon apela Ministarstva i uključivajna poznatih javnih ličnost u akciju rezultati su daleko bolji.\nPrema Vekićevim rečima, nakon obavljenih pregleda broj onih koji žele da daju krv se smanji za 10 odsto.\nInače, u centralnom regionu, koji podrazumeva Beograd i 12 zdravstvenih centara dnevno se obezbedi, dobrovolnim davalaštvom do 350 jedinica krvi, što pokriva polovinu dnevnih potreba na nivo u čitave Srbije.\nPREVARANTI MALTRETIRAJU GRAĐANE Ako vas pozovu sa ovih brojeva i pitaju KAKVO VAM JE ZDRAVLJE, nikako ne odgovarajte\nKvalitet hrana prelazi u nadležnost Ministarstva zdravlja\nSaobraćaj u Srbiji trenutno je umerenog intenziteta, prohodnost puteva je dobra, a na glavnim putnim pravcima nema vanrednih zastoja i prekida, saopštio je jutros Auto-moto savez Srbije (AMSS).\nDe Mezijer: Azilanti sa Balkana ne mogu da ostanu u Nemačkoj, moraju da se vrate kućama\nMinistar unutrašnjih poslova Nemačke Tomas de Mezijer izjavio je danas da je formiranjem Centra za prihvat ljudi sa Balkana jasno stavljeno do znanja da podnosioci zahteva za azil iz tih zemalja ne mogu ostati u Nemačkoj.


Ukoliko ispuni očekivanja i pobedi Floru, imaće Partizan šest bodova i biće nadomak plasmana u prolećnu fazu takmičenja. A očekuju na crno-beloj strani Topčiderskog brda da će ih nositi navijači kao na derbiju ili protiv Santa Klare, Sočija...\nČelnici kluba odredili su cene za pakete karata za predstojeće tri utakmice u Humskoj, koji će biti pušteni u prodaju u sredu na blagajnama i preko Tiketlajna.\nNajjeftiniji su paketi za sever ili jug, koji koštaju 2.400 dinara, cena za istok bočno je 4.500, a za istok centar i zapad bočno je 6.000 dinara. Paket za centralni deo zapada će koštati 8.000 dinara.\nPrema informacijama Partizana, zbog restriktivnih mera će biti ograničen broj ulaznica u prodaji. Prednost u kupovini paketa će imati vlasnici sezonskih karata.


Italijani su konačno popustili, pravi se Prosecco rosé - TU Magazin\nItalijani su konačno popustili, pravi se Prosecco rosé\nBy redakcija on\t Jun 26, 2018 UGOSTITELJSTVO, ZANIMLJIVOSTI\nKompanija Prosecco DOC Consorzio donela je iznenađujuću odluku da promeni dosadašnja pravila u proizvodnji vina, pa je tako vinarima dozvoljeno da pokrenu proizvodnju roze proseko vina.\nNa poslednjem sastanku ove kompanije donešena je odluka da se promeni dosadašnja praksa proizvodnje vina, pa je najavljen prvi proseko roze, novi svetski hit. Ovakva odluka je donekle i očekivana, imajući na umu da je popularnost i proseko i roze vina u velikom usponu.\nStefano Zanete, predsednik konzorcijuma proizvođača Prosecco DOC, izjavio je za Dekanter da je trenutno izuzetno povoljno vreme za pravljanje roze proseko vina, a nova kategorija vina biće pravljena od najkvalitetnijih spumante vina.\nU Italiji postoji već nekoliko godina tendencija da se ovaj projekat realizuje, a razlog za dugogodišnje čekanje je tradicionalan animozitet Italijana prema roze vinu, međutim, nisu ni oni ostali imuni na trend i popularnost ovog vina, pa su odlučili da učestvuju u ovom globalnom hitu. Sada, politika firme je u potpunosti promenjena, pa su naveli da je u stvari roze prirodan pravac i sled za proseko, i da je kvalitet ovog vina nesporan.\nDo sada, pravila su nalagala da se proseko sa zaštićenim geografskim poreklom pravi glera, posebne sorte grožđa, i sa maksimalno 15 procenata ostalih sorti koje se već vekovima kultivišu u regionu u blizini Trsta, među kojim je i pino noar, ali sa osnovnim pravilom da vino mora da ostane belo.


Policija maltretirala srpske novinare koji su izveštavali sa kontraverznog gradilišta u Beogradu · Global Voices na srpskom\nPrevod objavljen 29/09/2015 17:29 GMT\nPročitajte članak na English, Español, Malagasy, English\nU Srbiji je u petak, 25 septembra policija zaustavila i maltretirala grupu novinara koji su pokušavali da snime izveštaj o kontroverznom građevinskom projektu Beograd na vodi, koji će biti dom za više luksuznih hotela i zgrada uz beogradske obale reke Save.\nSnimatelj u ovoj grupi je diskretno snimio napeti trenutak kada im je beogradski komunalni policajci naredilo da napuste ovo mesto. Novinari, koji rade za srpsku stranicu sa vestima i političkim analizama Istinomer, kasnije su dobili optužbe za “ometanje [policijskih] službenika u obavljanju svojih dužnosti tako što su ušli gradilište.”\nOvo nije prvi put da nezavisni novinari upadaju u nevolje dok izvještavaju o projektu Beograd na vodi od kada je on najavljen 2014. godine.\nMnogi lokalni i međunarodni arhitekti su ukazali na opasnosti i “nemoguće uslove” za izgradnju projekta tako velikih razmera na obali reke. U martu 2015. godine, Akademija arhitekture Srbije je pozvala na “hitno zaustavljanje” projekta Beograd na vodi, uz navođenje nekoliko tačaka gde bi projekt mogao predstavljati i strukturnu i logističku opasnost za grad, reku, i one koji žive u zgradama.\nOsim polemike zbog strukture i sigurnosti, postoje nezavisni novinari, stručnjaci i organizacije kojima smeta nedostatak fiskalne transparentnosti u vezi sa velikim projektom kojim upravlja vlada. Transparentnost Srbija, službeni srpski ogranak Međunarodne Transparentnosti, je napisao dokument u kojem iznosi “Brige i pitanja u vezi sa Beogradom na vodi” marta ove godine:


VETAR, NEVREME, ZAHLAĐENJE… Poznati meteorolog najavio prognozu za NAREDNIH 10 DANA! – Srbija NASA Zemlja\nby srbijanasazemlja May 6, 2021, 3:17 pm 2.1k Views\nMeteorolog Đorđe Đurić, Foto: Beta\nKako je najavio meteorolog Đorđe Đurić, za kraj nedelje nas očekuje veliko zahlađenje, a u narednih deset dana možemo očekivati čestu smenu toplih i hladnih vazdušnih masa.\n– U petak se iznad Srbije prvo očekuje advekcija tople vazdušne mase sa jugozapada. Ipak, sever Vojvodine biće pod uticajem hladnije vazdušne mase, uz oblačno i kišovito vreme. Maksimalna temperatura u tim predelima biće od 18 do 20 stepeni. U ostalim predelima Srbije očekuje se umereno oblačno i relativno toplo sa sunčanim intervalima dok će na jugu Srbije biti sunčano. Maksimalna temperatura u ostalim predelima Srbije od 23 do 27 dok će u Beogradu biti oko 25 stepeni – navodi Đurić.\n– U subotu nakon oblačnog jutra i dela prepodneva sa kišom i jakim severozapadnim vetrom, sredinom dana razvedravanje, pa će posle podne biti sunčano, a severozapadni vetar biće u slabljenju. U subotu osetno hladnije, a maksimalna temperatura biće od 16 do 20 dok će u Beogradu biti do 18 stepeni – navodi Đurić.\n– Maksimalna temperatura u ponedeljak i utorak biće od 25 do 30 dok će u Beogradu biti do 28 stepeni. Očekuje se osetniji pad vazdušnog pritiska što će biti uvod u promenu vremena sredinom sledeće sedmice kad se očekuje povećanje oblačnosti. Prodor hladnog fronta usloviće u četvrtak i advekciju osetno hladnijne vazdušne mase sa severozapada Evrope uz 5 do 7 stepeni niže temperature u odnosu na početak sedmice – navodi meteorolog.


Nemački proizvođači piva zainteresovani za Srbiju\n► Nemački proizvođači piva zainteresovani za Srbiju\nČetiri velika proizvođača nemačkih premijum piva zainteresovana su za ulazak na srpsko tržište, rečeno je danas na konferenciji 'Nemačka premimum piva' u Beogradu.\nNa srpskom tržištu dominiraju četiri velika "igrača" iz pivarske industrije i proizvođači piva iz Nemačke smatraju da je sada pravi trenutak za njihov ulazak u Srbiju, izjavio je direktor Delegacije nemačke privrede u Srbiji (AHK) Mihael Šmit.\nŠmit je naveo da nemački proizvođači premijum piva "Karmeliten broj" iz Minhena, "Eder und Hejland braueraj", "Feldšlozken" i "Dinkelaker - Švaben broj" iz Štutgarta žele da u Srbiji nađu partnere za distribuciju svojih proizvoda.\nOn je naveo da statistički podaci pokazuju da prosečno domaćinstvo u Srbiji troši svega četiri odsto prihoda mesečno na alkoholna pića i duvan. Iako su premijum piva luksuzni proizvod, Šmit očekuje da će naći u Srbiji potrošače.\nŠmit očekuje da će se prosečni mesečni rashodi domaćinstava za alkoholna pića i duvan povećati sa rastom ekonomije u Srbiji, ocenjujući da je srpski potrošač zahtevan i voli da uživa u nečem posebnom, uglavnom kod kuće.\nU svetu je najveći proizvođač piva Kina, sa 25 odsto svetskog tržišta, druge su SAD, a Srbija zauzima 18. mesto u Evropi po potrošnji od 65 litara piva godišnje po stanovniku i ima 18 proizvođača tog alkoholnog pića.\nNajveća pivara u Srbiji su Ujedinjeni proizvođači piva iz Apatina, zatim sledi Karlsberg Srbija iz Čelareva, tako da prvih pet proizvođača zauzimaju oko 80 odsto tržišta u našoj zemlji, navela je predstavnica Ministarstva poljoprivrede Kolinda Hrehorović.\nU 2011. izvoz piva iz Srbije je iznosio oko 79,6 miliona dolara, što predstavlja rast od oko 20 odsto u odnosu na prethodnu godinu.\nHrehorović je kazala da je u 2011. uvoz piva iznosio oko pet miliona dolara i to najviše iz Holandije, a u prvih devet meseci 2012. godine porastao je 11 odsto u odnosu na isti period prethodne godine.\nBrnabić: Privreda stabilna, dodatne 24 milijarde dinara za kapitalne investicije\nPremijerka Srbije Ana Brnabić izjavila je danas da je privreda Srbije stabilna, uprkos pojavi korona virusa i da nema razloga za paniku, ali da je država odlučila da uloži dodatnih 24 milijardi...


Vesti online / Vesti / Ekonomija / Računica: Akcize na gorivo i alkoholna pića rastu, uvećani računi za struju\nRačunica: Akcize na gorivo i alkoholna pića rastu, uvećani računi za struju\nPrvog dana nove 2016. godine biće povećane akcize na gorivo i alkoholna pića, ali za sada nema bojazni da će već početkom godine doći do poskupljenja goriva.\nRačunica: Da li ćemo u 2016. više plaćati neke osnovne dažbine?\nGorivo ne bi trebalo odmah da poskupi, s obzirom da su naftne kompanije najavile da neće automatski podići cene zbog kretanja cene nafte na svetskom tržištu, koja je na najnižem nivou u proteklih 10 godina.\nAkciza za bezolovni benzin će biti povećana sa 50 na 52,5 dinara po litru, za gasna ulja sa 50 na 54 dinara, dok će akcize na bezalkoholna pića biti veća za dva procenta.\nUbuduće će se akciza plaćati ne samo na jaka alkoholna pića već i na niskoalkoholna pića koja sadrže više od 1,2 odsto, a najviše 15 odsto alkohola.\nAkciza će se plaćati i na sve vrste piva izuzev bezalkoholnih piva koje sadrži do 0,5 odsto alkohola, bez obzira na pakovanje.\nIzmenama Zakona o akcizama uvedene su akcize na niskoalkoholna pića u iznosu od 21 dinar, a na pivo 24 dinara po litru. Taj namet je, kako se navodi u obrazloženju, uvodi kako bi se uticalo na mlade da manje koriste ta pića.\nAkciza na rakije od voća, grožda ili vino biće 124 dinara po litru umesto 121,89 dinara, a na rakije od žitarica 316 umesto 309,23 dinara.\nUvećani računi za struju\nGrađani će januarske račune za električnu energiju plaćati 150 dinara više, budući da će se naplaćivati i taksa za javne medijske servise RTS i RTV u iznosu od 150 dinara. Javni medijski servisi će se u narednih godinu dana finansirati delom iz taksi, delom iz republičkog budžeta, za šta će biti izdvojeno četiri milijarde dinara.\nOd 1. januara počinje i primena zakona koji poslodavcima omogućavaju poreske olakšice prilikom zapošljavanja novih radnika, a građanima da više ne plaćaju taksu za prijavu prebivališta novorođenčeta. Izmenama Zakona o porezu na dohodak građana, poslodavci će moći da biraju za njih najpovoljniju opciju poreskih olakšica.\nPoslodavac koji zaposli novog radnika ima pravo na povraćaj dela plaćenog poreza na zaradu za novozaposlenog, ali pod uslovom da se zaposleni nalazi u Centralnom registru obaveznog socijalnog osiguranja.\nPoslodavac ima pravo na povraćaj plaćenog poreza i to 65 odsto ako je zasnovao radni odnos sa najmanje jednim, a najviše 10 novih radnika, 70 odsto ako ima najmanje 10 i najviše 99 novozaposlenih i 75 odsto ako je zasnovao odnos sa najmanje 100 novih radnika.\nIzmene Zakona o republičkim adminisrativnim taksama omogući će roditeljima koji su podnosioci prijave prebivališta za novorođeno dete jednostavniju administrativu proceduru i smanjenje troskova u postupku prijave prebivalista.\nPrema izmenama Zakona o poreskom postupku i poreskoj administraciji koje takođe stupaju na snagu od 1. januara, rešenje o utvrđivanju poreza licu koje obavlja neregistrovanu, odnsono neprijavljenu delatnost, dostavlja se sa nalogom da u roku od 15 dana plati poresku obavezu, a u dodatnom roku od 30 dana izvrši registraciju odnosno prijavu te delatnosti.\nCena goriva ne pada samo u Srbiji\nPrvog dana Nove godine na snagu stupaju i izmene Zakona o porezima na upotrebu, držanje i nošenje dobara, koje predviđaju da je predmet oporezivanja i oružje za ličnu bezbednost, za koje je izdata kolekcionarska dozvola, a porez se plaća po svakom komadu registrovanog oružja pribavljenog po osnovu te obaveze.\nUsvojioci višestruko ometene dece o kojima se neposredno brinu imaju pravo na poresko oslobođenje za jedno putničko vozilo pod istim uslovima kao i roditelji.\nEKONOMIJA Cena goriva ne pada samo u Srbiji\nEKONOMIJA Da li će cena nafte i dalje "skakati", i kakve veze sa tim ima ubistvo novinara?\nEKONOMIJA "O povećanju plata tek za dve godine"


Projekat „Mladi u pokretu“ sprovodi Organizacija srpskih studenata u inostranstvu, uz finansijsku podršku Ministarstva omladine i sporta Republike Srbije.\nProjekat je nastao iz činjenice da su mladi i dalje nedovoljno informisani o postojećim programima mobilnosti i stipendijama za koje mogu aplicirati kako bi se akademski usavršavali u inostranstvu. Poznavanje procedure apliciranja kao i popunjavanje i pisanje neophodne dokumentacije nije na zadovoljavajućem nivou, što znatno umanjuje šanse za uspešno korišćenje ovih programa i stipendija, jer dovodi do toga da su mladi demotivisani da ulože vreme i trud neophodan za prolazak kroz čitav proces prijave. Prepoznato je i uverenje među mladima da je potrebna ogromna količina finansijskih sredstava kako bi se studiralo u inostranstvu, te i ovaj faktor dovodi do obeshrabljenja onih koji imaju želju za učešćem u programima mobilnosti. Dodatno, međunarodna saradnja mladih i mobilnost mladih još uvek nisu dovoljno izražene u Srbiji.\nDodatno, ne postoji jedinstveni online registar svih programa mobilnosti (izvan Erasmus Mundus zajedničkih master programa čiji se objedinjeni registar može naći na sajtu Evropske komisije), kao ni programa stipendija za mlade iz Srbije. Tokom realizacije projekta „Mladi u pokretu“, učesnici završne konferencije su ovaj nedostatak prepoznali kao prepreku u procesu traženja kvalitetnih i sveobuhvatnih informacija.\nImajući sve navedene probleme u vidu, OSSI je ove godine pokrenuo projekat „Mladi u pokretu” koji za cilj najpre ima da približi sve informacije i detalje vezane za programe studiranja u inostranstvu mladima. Projekat će kroz informisanje i upoznavanje sa programima mobilnosti težiti osvešćivanju mladih u završnim godinama srednješkolskog i fakultetskog obrazovanja o prednostima korišćenja ovih programa. Projekat će takođe osnažiti mlade da u većoj meri uzmu učešće u programima mobilnosti i da kroz dijalog sa relevantnim institucijama unapređuju uslove za svoje učešće u istim.\nU prvom delu projekta, sarađivali smo sa kancelarijama za mlade iz pet jedinica lokalne samouprave (Leskovac, Raška, Stara Pazova, Sremska Mitrovica i Šabac), u kojima smo okupili preko 100 mladih iz srednjih škola i održali informativne radionice i govorili sa prisutnima o različitim postojećim programima mobilnosti, kao što su Erasmus+, DAAD, Višegrad, Chevening i dr.\nDodatno smo sproveli veliku „onlajn“ kampanju „Kreni i ti“ o programima i stipendijama za mlade iz Srbije, putem koje smo informisali više od 30 000 mladih u našoj zemlji. Predstavili smo mladima na društvenim mrežama postojeće nacionalne i međunarodne stipendije, kao i bilaterlane i multilateralne sporazume koji su dostupni mladima za studiranje u inostranstvu. Tokom kampanje, ostvarili smo saradnju sa omladinskim medijima i redakcijama širom Srbije kako bismo dosegli do što većeg broja mladih ljudi putem „mejnstrim“ i „onlajn“ medija.\nU drugom delu projekta, organizovali smo veliku nacionalnu konferenciju „Mladi u pokretu“, koja je okupila preko 80 učesnika i učesnica iz čitave Srbije, najviše mladih ali i donosioca odluka, kao i predstavnika/ca relevantnih institucija i organizacija civilnog društva. Konferencija je izrodila zaključke i preporuke za opšte unapređenje mobilnosti mladih u Srbiji (od uslova za učešće, preko neophodne podrške, do procesa reintegracija nakon povratka u zemlju), koji će biti prosleđeni relevantnim institucijama i agencijama, a na čijoj će realizaciji raditi i OSSI u naredom periodu i krkoz buduće projekte.\nPoseban deo projekta čini baza programa i stipendija „pOSSIbiliti EDU“, o kojoj više možeš pročitati ovde.\nProjekat "Mladi u pokretu" sprovodi Organizacija srpskih studenata u inostranstvu, uz finansijsku podršku Ministarstva omladine i sporta Republike Srbije.


Novak Đoković slavi pobedu nad Žoaom Sousom u osmini finala Ju Es Opena (Foto: AP/Carolyn Kaster)\nNajbolji srpski teniser Novak Đoković plasirao se u četvrtfinale poslednjeg grand slem turnira sezone - Ju Es Opena u Njujorku, 11. put u karijeri, ali ga u sredu uveče tamo čeka ne dobro poznati rival, već potpuni autsajder.\nĐoković je u četvrtom kolu pobedio Portugalca Žoaoa Sousu u tri seta - 6:3, 6:4 i 6:3, posle sat i 59 minuta igre, po brutalno vrelom vremenu, na najvećem teniskom stadionu na svetu - "Artur Eš".\nNekoliko sati kasnije, po ne tako vrelom, ali izuzetno vlažnom vremenu, Australijanac Džon Milman priredio je jedno od najvećih iznenađenja u istoriji i eliminisao najtrofejnijeg tenisera današnjice Rodžera Federera - 3:6, 7:5, 7:6 (7) i 7:6 (3).\nĐoković je Sousu pobedio peti put u isto toliko duela, u kojima 29-godišnji Portugalac nikad nije uspeo da osvoji više od četiri gema u setu.\nS druge strane, Milman je zaprepastio teniski svet eliminicijom rekordera po broju grand slem titula. Federer je bio apsolutni favorit u duelu sa Australijancem, koji nikad ranije nije bio u četvrtom kolu grand slema, ali je posle tri sata i 34 minuta igre kapitulirao, iako je dobio prvi set i imao dve set lopte na svoj servis u drugom.\nMeđutim, Milman je od 3:5, "vezao" četiri gema, a onda se u naredna dva seta "držao" sa Švajcarcem, koji je za svoje standarde veoma loše servirao (49 odsto ubačenog prvog servisa), imao čak 10 dvostrukih servis grešaka i ukupno 76 neiznuđenih. Milman je uz 47 "vinera", imao samo 28 grešaka.\nĐoković i Milman do sada su igrali samo jednom, pre nekoliko meseci u Kvinsu, bilo je 6:2 i 6:1 za Đokovića.\nPobedniku turnira pripašće 2.000 bodova za ATP rang-listu i ček na 3,8 miliona dolara.


Opačić - moler, ne ubica\nNacionalne vesti - Petak 16.08.2013 - 02:31\nPavle Opačić, greškom je uhapšen u Kragujevcu, pod sumnjom da je organizovao ubistvo Nikole Bojovića, brata Luke Bojovića. Opačić priprema dokumentaciju za tužbu zbog psihofizičkog zlostavljanja u pritvoru.\nGreškom uhapšen, pa maltretiran (Foto: Blic)\nU dvodnevnom pritvoru povređeno mu je desno oko, rasečen potiljak, i ima povrede na zlobovima od lisica.\nPored fizičkih trauma, u Beogradu, gde ga je pregledao neuropsihijatar, potvrđena mu je psihička dijagnoza kao posledica trauma koje je preživeo za vreme i nakon hapšenja.\nOdšteta koju bi u ovakvom slučaju država trebalo da mu isplati iznosi i do pola miliona dinara. On bi, prema dosadašnjoj sudskoj praksi, trebalo da dobije oko 60.000 dinara za dva dana neosnovanog pritvora i oko 450.000 dinara zbog povrede ugleda, časti i duševnog bola.\nPrema rečima advokata Nebojše Perovića, Opačić je žrtva propusta radnika MUP-a.On dodaje da Opačić ima pravo da tuži državu za povredu ugleda i časti, ugrožavanje bezbednosti porodice, kao i za klevetu od MUP-a koju su preneli svi mediji u regionu.\n- Ovde nadležni tužilac može da podnese krivičnu prijavu za iznudu iskaza ukoliko se ustanove navodi oštećenog da je mučen i zlostavljan u pritvoru. Kada se završi parnica, na ime tužbe protiv države, prema dosadašnjoj sudskoj praksi, može da dobije oko 450.000 dinara. Znači, ukupno bi država za grešku MUP-a mogla da plati oko pola miliona dinara - objašnjava Perović.\nOpačić je, inače, po zanimanju moler, a 2. avgusta ga je uhapsila policija u Kragujevcu, kao saučesnika u ubistvu brata vođe Zemunskog klana.\nOpačić je za “Blic” rekao da iz MUP-a i kragujevačke policije nije dobio ni izvinjenje.


Predsednik MOK-a najavio menjanje istorije sporta | MONDOBA\nMozda manje medjunarodnih sportkih takmicenja zbog korona virus kriza\nPredsednik MOK-a najavio menjanje istorije sporta 0 Podijeli Podijeli na facebook Podijeli na twitter Podijeli na viber Pošalji na mail\nAutori mondo.rs Autori Beta 29.04.2020. / 16:37\nTomas Bah rekao je da budućnost sporta može da znači i manje međunarodnih takmičenja usled pandemije korona virusa.\nPredsednik Međunarodnog olimpijskog komiteta Tomas Bah ocenio je da će trenutna zdravstvena kriza izazvana pandemijom korona virusa dovesti do duge i duboke ekonomske krize koja će uticati na sport.\nOn ističe da će vlade država morati da uključe sport u svoje programe ekonomske podrške. To bi moglo da se odrazi i na broj međunarodnih takmičenja u budućnosti.\n"Možda ćemo morati pažljivije da sagledamo širenje sportskih događaja. Postoji finansijski pritisak na organizatore", rekao je Bah.\nMOK je predložio uštedu novca za organizaciju Olimpijskih igara u Tokiju jer će troškovi odlaganja za narednu godinu biti nekoliko stotina miliona dolara.


Vlada Republike Liberije demantuje izveštaje pojedinih međunarodnih i društvenih medija o prekidu dimplomatskih odnosa sa Republikom Kosovo, saopštilo je Ministarstvo inostranih poslova Liberije.\nDalje se navodi da je Liberija među prvim zemljama priznala 30. maja 2008. suverenitet Kosova nakon proglašenja njegove nezavisnosti, te ostaje privržena sporazumu o uspostavljanju diplomatskih odnosa. "Dve zemlje nastavljaju da uzivaju međusobno poverenje i prijateljstvo", naglašava se u saopštenju liberijskog ministarstva.\nVlasti u Prištini su ponovile u petak kritike na račun zvaničnog Beograda.\n"Izjava Ministarstva spoljnih poslova Liberije je ubedljiv dokaz protiv lažnih vesti i divlje propagande Srbije protiv Kosova, kao što je to bio slučaj i u vezi sa Gvinejom Bisao, Ganom i drugim državama", navodi se u saopštenju kosovskog Ministarstva inostranih poslova.\nPrethodnih dana, vlasti u Srbiji su tvrdile tokom posete liberijskog ministra inostranih poslova Gbezongara Miltona Findlija da je ova zemlja povukla odluku o priznanju Kosova.\nMinistar spoljnih poslova Liberije Milton Findli je u sredu 20. juna na pres konferenciji sa kolegom iz Srbije Ivicom Dačićem rekao da je "Vlada Liberije prepoznala činjenicu da Evropska unija pregovara između Republike Srbije i provincije Kosovo. I moramo prepoznati činjenicu da dok se sporazum ne postigne i razgovori ne okončaju, Liberija neće priznati Kosovo kao državu."\nIstoga dana kosovski ministar spoljnih poslova Bedžet Pacoli izjavio je da je razgovarao sa Vladom Liberije i da mu je tom prilikom potvrđeno da Liberija nije opozvala priznanje Kosova.\n"Vest koju šire srpski mediji i ministar Ivica Dačić je lažna", naveo je Pacoli na svom Twitter nalogu.\nKosovo je do sada priznalo 116 zemalja u svetu.


SALIH SELIMOVIĆ O "UKRAJINSKOJ" KRIZI: Rusija će izaći kao pobednik, jer je iza nje stao ISLAMSKI SVET\nLuna јун 23, 2022, 5:19 по подне\nU osvrtu na sadašnja dešavanja u svetu, kao i na ukrajinsku krizu, Selimović je za crnogorske medije rekao da u čitavom sukobu vidi da će Rusija izaći kao pobednik.\nNaglašava da je veoma bitno za uspeh Rusije to što je islamski svet na njenoj strani. Selimović žali što islamsko stanovništvo u regionu, pa i u Crnoj Gori, nije pokazalo tu opredeljenost u istom pravcu gde ide čitav islamski svet.\n"Ne može Zapad da spriječi dalji razvoj i napredak Rusije, jer je iza Rusije stao islamski svijet. Mijenja se odnos u svijetu. I daj Bože da i ovi naši muslimani shvate taj odnos", poručio je Selimović.\nSelimović je rekao da je neophodno graditi što bolje odnose između pravoslavnog i islamskog življa u Crnoj Gori, jer će ti odnosi ojačati čitavu Crnu Goru. Poručio je da su svi dosadašnji sukobi slabili pojedinačno i pravoslavce i pripadnike islamske veroispovesti, ali i čitavu zajednicu.\n"Siguran sam da dolazi vrijeme dobrih odnosa pravoslavnog stanovništva i pripadnika islamske vjeroispovijesti u čitavom regionu. Jačanje tih odnosa će donijeti stabilnost svima. Posebno sam siguran da će se u narednom periodu popraviti odnosi u Crnoj Gori", izjavio je Selimović.\nSelimović je istakao da se tokom čitavog života borio za poboljšanje tih odnosa. On kaže da je najveći deo života proveo u Raškoj oblasti, tačnije u Sjenici, i da nikada nije posustao da se bori za dobre odnose između pravoslavnih i pripadnika islamske veroispovesti. Ne krije da je bilo izuzetno teških trenutaka, ali poručuje da je snagu za svoj rad uvek crpeo iz jačine argumenata.\n"Kada imate jake argumente, onda vam niko ništa ne može. Bio sam uvijek spreman za razgovor i govorio sam kada ja napišem knjigu, neka knjigu napišu i oni koji drugačije misle i ako su u pravu, neka me demantuju", kazao je Selimović uz napomenu da je izučavao tokom svog života stanovništvo, kako u Srbiji, tako i u Crnoj Gori.\nizvor alo rs\nOZNAKE IZVEŠTAJLičnostiSvetPoznatiGlas Balkana INFONajnovije VestiNAJNOVIJE DANAS\nVANREDNA ODLUKA PRODUKCIJE ŠEST DANA PRED FINALE! Veliki šef presekao - zadrugari ni ne slute šta ih čeka\nјул 4, 2022, 11:03 пре подне - Suza\nјул 4, 2022, 11:03 пре подне Suza


VL-ESU-5070 Grizzly računari serverske klase – magazin Mehatronika\nVersaLogic-ov Grizzly je robusna ugrađena serverska jedinica (ESU) koja sadrži Intel® 8, 12 ili 16-jezgarni procesor, pun rad od -40°C do +85°C, dva 10 Gigabit Ethernet SFP+ porta, četiri Gigabit Ethernet porta, do 128 GB ECC memorije i funkcionalnost inteligentnog interfejsa za upravljanje platformom (IPMI 2.0).\nOva kombinacija ga čini idealnim za edge servere, mrežne uređaje i IoT aplikacije koje zahtevaju višejezgarnu obradu i visok propusni opseg podataka u okviru ograničenja malog budžeta za napajanje.\nPored toga, dve Mini PCIe™ utičnice i PCIe® k4 M.2 lokacija obezbeđuju ugrađeno I/O proširenje i ugrađeno skladištenje velike brzine/velikog kapaciteta. Grizzly takođe sadrži dodatne interfejse, uključujući USB, serijski i digitalni I/O i SATA.\nMogućnosti Grizzly-a čine ga idealnim za situacije u kojima prikupljanje, obrada i skladištenje podataka treba da budu lokalni iz bezbednosnih razloga ili razloga kašnjenja, ili da bi se obezbedila mogućnost lokalnog cloud-a.


O nama – Kosmajski odred\nISTORIJAT SAKUTSKOG POKRETA\nISTORIJAT NAŠEG ODREDA\nKosmajski odred izviđača je osnovan 15. maja 1956. godine. Odred neprekidno radi već 51 godinu. Kroz njegove redove je prošlo preko 5.500 mladih mladenovačke opštine koji su savlađujući izviđački program postali korisni članovi lokalne zajednice. O uspešnosti rada odreda govore mnogobrojna priznanja kako saveza izviđača , tako i društvene zajednice (“Zlatni javorov list”, odlikovanje Saveza izviđača Jugoslavije, “Oktobarska diploma” SO Mladenovac, “Zlatni izviđački znak” Saveza izaviđzča Srbije…). Danas odred broji oko 70 aktivnih članova, svrstanih ne više kao nekada u klubove i jata već u timove iz određenih oblasti. Tako da odred danas ima grupu mladih za prevenciju narkomanije, grupu mladih za prevenciju side, grupu mladih za timski rad... a sve objedinjene pod jedinstvenim programom i jednim menom OI “Kosmajski odred” Mladenovac.\nPeriod koji je protekao iza nas kao i situacija u kojoj se nalazila kako država, tako i ccelokupno društvo su zasigurno ostavili dubok trag ne samo među mladima naše zemlje već i u samom odredu izviđač našeg grada. Teška materijalna situacija, loš društveni položaj i slaba volja ili nemogućnost lokalne samouprave, doveli su naš odred pred samo pitanje dalje egsistencije. U godinama krajem prošlog veka i početkom ovog odred je radio u imrpovizovanim uslovima, lošim prostorijama bez grejanja gde je redovno svoje aktivnosti, u manjem obimu, obavljalo oko 20 članova. Vrhunac problem bio je 2002. godine kada smo od strane lokalne vlasti privremeno ostali bez prostorija. Samo upornost pojedinih članova, njihova istrajnost i entuzijazam i sa znatno smanjenim obimo aktivnosti i 10-ak članova su nam pomogli da prebrodimo možda najteži period u našoj istoriji. Konačno, bolji dani za našu organizaciju, usledili su početkom 2005. godine, kada je lokalna ssamouprava dala usmeno obećanje za dobijanje novih prostorija kao i sredstva za projekat vršnjačke škole za 30 polaznika, dok je jedan strani donator dodelio sredstva za realizaciju projekta reciklaže koji je kasnije zahvaljujući Skreteraijatu finansija grada Beograda, nastavio da se realizuje i u 2006. godini. Nove činjenice i razvoj situacije ubrzo su vratili mnoge stare izviđače koji su uporno i čvrsto krenuli u novu kampanju animiranja mladih našeg grada, kao i promovisanja ideja naše organizacije. Potpomognuti novih članovima polaznicima škole, podržani starijim članstvom kao i svojom već pokazanom upornošću odred se konačno uz niz aktivnosti i akcija vraća na scenu našeg grada, gde veoma brzo zauzima vodeću ulogu organizacije koja brine o mladima.\nAktivan rad, sa jasno prepoznatljivim aktivnostima, nam pomaže da u toku 2006. godine dobijemo prostorije u centru grada i određena sredstva od strane lokalne samouprave. Nastavak naših aktivnosti sa novim i inovativnim stvarima, usvajanje novih programa i česta organizacija seminara tribina i školica nam pomažu da veoma brzo povećamo broj članova na preko 40, uglavnom srednjoškolske populacije. Obzirom da smo jedina organizacija u gradu koja se aktivno bavi pored izviđačkih i programima mladih, mi danas redovno sprovodimo i programe prevecnije side i narkomanije, programe tolerancije, i neverbalne komunikacije, izgradnje tima, ekologije i drugo.\nDanas naš odred zahvaljujući upornosti i trudu starijih članova, kao i želji za radom i napredkom mlađih ima kako je već rečeno preko 70 aktivista, od kojih 30 starijih i 40-ak mlađih članova. Odred je pametnom i logičnom finansijskom politikom uspeo da obnovi deo opreme, da renovira prostorije od 30 kvadrata u centru grada, kao i da kupi plac u Golubcu. Danas naš odred sarađuje sa organizacijama iz Novog Sada i Beogradu. U sadašnjem vremenu u našem gradu odred je jasno preuzeo inicijativu i ulogu vodeće, ako ne i jedine organizacije koja sprovodi programe za mlade.


BEOGRAD - Miloš Bugarin, predsednik Privredne komore Srbije, izjavio je juče da nije nemoguće govoriti o oporavku srpske privrede u ovoj godini i o rastu većem od dva odsto, posebno zbog toga što indikatori za prvo tromesečje 2010. godine Kompletan tekst\nBEOGRAD - Naftna industrija Srbije bi u junu trebalo da bude spremna za izlazak na Beogradsku berzu, kaže Roman Kvitko, direktor Funkcije za pravna i korporativna pitanja NIS-a. Kompletan tekst\nBEOGRAD - Savet stranih investitora (FIC) izrazio je juče nadu da će državni organi omogućiti da Narodna banka Srbije nastavi sa uspešnim vođenjem monetarne politike i time sačuvati makroekonomsku stabilnost u Srbiji. Kompletan tekst\nBEOGRAD - Guverner u ostavci Radovan Jelašić nije sinoć želeo da detaljnije govori o razlozima podnošenja ostavke na mesto prvog čoveka Narodne banke Srbije (NBS), već je ponovio da je sa te funkcije odlazi iz ličnih razloga. dalje\nBEOGRAD - Dinar je danas ojačao prema evru za 0,08 odsto i srednji kurs je 99.6592 dinara za evro, objavila je Narodna banka Srbije. dalje\nBEČ - Ministar ekonomije i regionalnog razvoja Mlađan Dinkić potpisao je juče u Beču sa ministrom privrede Austrije Rajnholdom Miterlenerom Memorandum o razumevanju, čiji su ciljevi dalje unapređenje ekonomske, trgovinske i investicione saradnje dve zemlje. dalje\nBEOGRAD - Ambasador Nemačke u Srbiji Volfram Mas izjavio je juče da je optimista u pogledu znatnog povećanja investicija nemačkih preduzeća u Srbiji. dalje\nBEOGRAD - Predsednik Registra nacionalnog internet domena Srbije Nenad Marinković najavio je gašenje starog YU domena 30. marta tačno u podne, ocenjujući da je to mala, ali bitna promena. dalje


Cena akcije Tesle potonula više od 3 odsto | Gde Investirati\nAkcije američke kompanije za proizvodnju električnih vozila Tesle na nemačkoj berzi su potonule u ponedeljak za više od 3 odsto, nakon što je izvršni direktor Elon Musk odustao od delistiranja kompanije s berzi.\nMusk je, naime, u petak objavio da planira da posluša deoničare i odustane od 72 milijarde dolara vrednog poteza delistiranja kompanije. Odustao je tako od ideje kojom je početkom jula šokirao investitore i privukao pažnju regulatornih tela.\nNa internet stranici kompanije Musk je napisao da se u četvrtak na sednici upravnog odbora odustalo od delistiranja Tesle. Naveo je da je upravnom odboru rekao da veruje da je za Teslu bolje da ostane javna kompanija, s čim se upravni odbor složio. Dodao je da je razgovarao s deoničarima i velikim bankama o delistiranju kompanije, no da mu je sugerisano da to ne radi.\nCena deonice Tesle je na 7. avgusta bile znatno ispod uobičajenog nivoa na berzama.\nNakon Muskove objave na Twitteru ranije ovoga meseca da razmatra delistiranje Tesle, deonice te kompanije su snažno porasle. U svom tweetu Musk je naveo da namerava da ponudi 420 dolara po deonici, ustvrdivši da je finansiranje tog tog poteza „osigurano”. Otada je cena te deonice potonula 20 posto.\nMusk i Tesla sada se suočavaju s nizom tužbi ulagača i istragom Američke komisije za vrednosne papire (SEC) o činjeničnoj tačnosti Muskovog tadašnjeg tweeta.\nPrevious Azijske berze porasle, dolar i dalje slabi\nNext Novo klizanje turske lire, tenzije ne jenjavaju


Serbia open: Ivana Španović predvodi zvezde\nBlic\t20.02.2018 14:47\nNajbolja srpska atletičarka Ivana Španović biće prva zvezda trećeg po redu "Serbia opena", koji će se sutra održati u dvorani na Banjici\nZvezda mitinga biće naša najbolja atletičarka Ivana Španović, koja će nakon Prvenstva Evrope u dvorani koje je održano u martu 2017, prvi put skakati pred domaćom publikom. Osim skoka udalj, velika borba će se voditi i u bacanju kugle gde će biti jaka konkurencija sa bosanskim takmičarem Mesudom Pezer koji ima lični rekord preko 21 metra, a tu će biti naravno i naš Asmir Kolašinac.\nOd velikih imena treba još pomenuti Amel Tuku, osvajača medalje na svetskom prvenstvu na 800 metara, koji će na Mitingu trčati na 400 metara. Od naših takmičara očekuje nas trka Amele Terzić na 1500m, Mihail Dudaš u skoku motkom, a posebno će biti zanimljiva trka na 400 metara u ženskoj konkurenciji gde će trčati Maja Ćirić, aktuelna rekorderka i Tamara Salaški u vrlo jakoj konkurenciji.\nPodsetimo, ulaznice za miting su bile besplatne i 1.000 karata podelilo se za rekordnih sat vremena.\nOsim sjajnog takmičarskog programa, Miting će otvoriti gradonačelnik Beograda, Siniša Mali, u prisustvu predsednika Svetske atletske federacije, Sebastijana Koua, i predsednika Atletskog saveza Srbije, Veselina Jevrosimovića.


Istraživanje: Većina Amerikanaca izbjegava kontakte u strahu od zaraze\nVeliki broj Amerikanaca aktivno izbjegava kontakte sa drugima kako bi se zaštitili od koronavirusa, pokazuje istraživanje agencije AP i Centra za istraživanje javnog mnijenja NORC. Većina saveznih država u SAD je naredila stanovnicima da ostanu kod kuće.\nNjih čak 94 odsto kaže da izbjegava okupljanje u većim grupama, dok 86 odsto kaže da izbjegava druge ljude koliko god je to moguće.\nIstraživanje pokazuje da se sve više Amerikanaca izoluje, da češće peru ruke i izbjegavaju da dodiruju lice. Polovina ispitanika kaže da su "ekstremno ili veoma zabrinuti da bi mogli da budu zaraženi koronavirusom", što je veći broj ljudi nego sredinom marta - 31 odsto.\nZabrinutost raste sa brojem oboljelih ili umrlih od koronavirusa.\nIzbjegavanje kontakata "stvar zdravog razuma"\nAli, nema mnogo razlike u ponašanju stanovnika u državama u kojima postoji to naređenje ili u onima gdje toga nema - i jedni i drugi su rekli da izbjegavaju kontakte sa ljudima.\n"Za mene je to stvar zdravog razuma", kaže Ričard Voker sa Floride, države u kojoj je tek prošle nedjelje donijeto naređenje da se ostaje kod kuće.\nPandemija podijelila američko društvo\nSAD pred vrhuncem pandemije


Srbija čeka mišljenje Evropske energetske zajednice o gasovodu Turski tok | Nova Ekonomija\nKompanija Bulgartransgas gradiće produžetak gasovoda Turski tok kroz Bugarsku, od turske do srpske granice. Srbija čeka mišljenje Evropske energetske zajednice.\nBivši diplomata Srećko Đukić rekao je za RTS da taj gasovod može da se izgradi do kraja godine i da je deonica kroz Srbiju dugačka 403 kilometra.\nKonačnu investicionu odluku Bugari su doneli jer je gasovod potvdio isplativost, pošto su prodali 100 posto predviđenih kapaciteta za transport gasa kroz svoju zemlju. Čini se da je Bugarska odlučno stala iza projekta novog gasovoda.\nGas je iz Rusije, a bugarska ministarka energetike je izjavila da je projekat položio ekonomski test i već računaju koliki će imati prihod od tranzitnih taksi. Bugarska je upalila zeleno svetlo prema našoj zemlji za novi gasovod.\nBivši diplomata Srećko Đukić rekao je za RTS da je to dobra i optimistička vest i informacija i da je napravljen prvi korak.\nBugarska je utvrdila da postoji ekonomska osnova za izgradnju tog gasovoda i svi kapaciteti gasovoda su prodati za narednih 30 godina a postoji opravdanost izgradnje gasovoda što je prvi početni korak za realizaciju "Turskog toka", objasnio je Đukić.\nSrbija čeka mišljenje Evropske energetske zajednice o tom projektu. Najavljeno je da će to biti narednih dana, možda čak i danas.\nGovoreći o tome zašto je važno to mišljenje, Đukić kaže da je to presudno jer smo član te zajednice i što praktično ta zajednica odobrava izgradnju svih gasnih projekata u Evropi, odnosno u jugoistočnoj Evropi - a tu su Srbija i Bugarska.\nPrema njegovim rečima, Evropska energetska zajednica garantuje da je to usklađeno sa energetskom politikom i pravilima EU.\n"Prema tome, to je sledeće ključno ekonomsko pitanje koje treba da se razreši narednih dana i onda smo na sigurnom terenu", rekao je Đukić.\nAko sve bude u redu, gradnja bi mogla da počne uskoro.\n"Taj gasovod može da se izgradi do kraja godine, što se tiče Srbije, 403 kilometra ide kroz Srbiju, ali on može da se gradi sinhronizovano sa Bugarskom, koja ima deonicu od 484 kilometara", kaže Đukić.\nKako kaže, deonica kroz Bugarsku je teža i nema smisla graditi jedan gasovod dok se drugi ne počne graditi, već je potrebna sinhronizacija - da se spoje kod Zaječara gde je ulazna tačka Turskog toka i dalje da nastavi gradnja peko Horgoša za Mađarsku.\n"Dakle, predstoji veliki posao na tehničkom nivou i ne bih rekao samo tehničkom već i političkom. Gasovod je potrebno braniti pred institucijama EU i politički i ekonomski i geostrateški", ističe Đukić.\nObjašnjava da je potrebno ekonomski braniti sa stanovišta ekonomskog interesa, ne samo Srbije već i Balkana jer mi smo u "strahovitom" deficitu sa gasom bili poslednjih decenima i gas nam je potreban za dalji ekonomski razvoj.\nEU i SAD nisu rekli "da"\nKaže da očekuje pritiske jer EU nije rekla svoje "da" bez obzira na Energetsku zajednicu i vrhovni sudija - SAD nisu rekli da.\n"Znamo da je istorija Južnog toka potopljena pod pritiskom SAD i najslabija karika u tom lancu bila je Bugarska. Ona nije dala dozvolu za početak izgradnje tog gasovoda. Prema tome, očekujem još velikih ispita do početka gradnje toga toka, pogotovo do njegovog završetka", kaže Đukić.\nPritiscima odoleva Severni tok. Đukić ne sumnja da će Evropa imati dovoljno gasa, jer su zemlje centralne Evropa najrazvijenaije zemlje i one su 100 posto gasifikovane.\n"Južna Evropa, odnosno jugoistočna Evropa je slabo gasifikovana. Kod nas je svega 10 odnosno 15 odsto gasifikacije domaćinstava i privrede", podseća on.\nKako kaže Đukić, bez obzira na američke sankcije, ucene i političke pritiske centralna Evropa jednostavno ne može ostati bez gasa i ona sada već intenzivno razmišlja o izgradi Severnog toka tri uz korišćenje i gasovoda preko Ukrajine.\nU narednih desetak godina Evropskoj uniji će biti potrebno novih 80 milijardi kubnih metara gasa, zaključio je Đukić.\nIsporuke gasa putem Severnog toka počeće dogodine\nProjekat gasovoda 'Severni tok 2' nije u interesu Evrope\nTimčenko: Gasovod Južni tok gradiće Gasprom i on će ići preko Srbije


RTS\t16.07.2017 09:04\nFudbaleri Crvene zvezde Vujadin Savić i Filip Stojković rekli su da očekuju mnogo od svoje ekipe posle prve utakmice protiv Irtiša.\n"Imamo pozitivan rezultat pred revanš. Da nas je neko pitao pre utakmice možda bismo i pristali na 1:1. Meni bi kao odbrambenom igraču mnogo draže bilo da nismo primili gol, ali ne žalim se na ovaj rezultat pred revanš. Jos jači ćemo ući u drugi meč i spremni smo da pred našim navijačima ostvarimo pobedu", rekao je Savić za klupski sajt.\nZvezda je u prvoj utakmici drugog kola kvalifikacija za Ligu Evropa igrala nerešeno 1:1 sa Irtišom u Pavlodaru.\nCrveno-beli su pobedu ispustili u sudijskoj nadoknadi, kada su primili gol iz penala.\n"Ostaje žal što smo primili gol u poslednjem trenutku meča, ali mislim da smo tokom svih 90 minuta bili bolji protivnik na terenu. Kontrolisali smo meč i dobro igrali", kazao je Vujadin Savić.\n"Ovo je najbolja utakmica koju smo igrali od kada smo se okupili sredinom juna. To znači da napredujemo. U Pavlodaru nam se desila nesrećna situacija na samom kraju, ali zadoviljni smo prikazanom igrom. Verujem da smo blizu prolaza jer svi znamo da se na Marakani mi pitamo", rekao je Stojković.


Egereši predsednik skupštine, Pajtić izvršnog veća | Autonomija\nEgereši predsednik skupštine, Pajtić izvršnog veća\nNovi predsednik Skupštine Vojvodine biće Šandor Egereši iz Saveza vojvođanskih Mađara (SVM), dok će potpredsednik D…\nNovi predsednik Skupštine Vojvodine biće Šandor Egereši iz Saveza vojvođanskih Mađara (SVM), dok će potpredsednik Demokratske stranke (DS) Bojan Pajtić ostati na funkciji pokrajinskog premijera, kazali su agenciji Beta izvori iz pregovora o formiranju pokrajinskih vlasti.\nKonstitutivna sednica Skupštine Vojvodine zakazana je za sredu, 16. jul.\nNovu vladajuću većinu formiraće lista „Za evropsku Vojvodinu“, Mađarska koalicija, koalicija „Zajedno za Vojvodinu“ i Liberalno-demokratska partija (LDP), dok je još uvek neizvesno da li će u vlasti učestvovati i Socijalistička partija Srbije (SPS), kazali su izvori Bete.\nPostoji velika verovatnoća da će i SPS biti uključen u vlast, posebno nakon što je ta stranka juče odlučila da raskine koaliciju sa radikalima i „narodnjacima“ u Beogradu, kazao je Betin izvor.\nDodao je da je jedan od uslova da SPS bude uključen u pokrajinsku vlast i da raskine lokalnu koaliciju sa radikalima u Kikindi.\nU opoziciji će biti poslanici Srpske radikalne stranke (SRS) i koalicije Demokratska stranka Srbije i Nove Srbije (DSS-NS).\nNa izborima za Skupštinu Vojvodine apsolutnu većinu osvojila je lista „Za evropsku Vojvodinu-Demokratska stranka-G17 plus-Boris Tadić“, kojoj je pripalo 65 od ukupno 120 mesta, koliko ima Skupština Vojvodine.\nSRS je osvojila 24 mandata, dok je Mađarska koalicija osvojila devet poslaničkih mesta.\nKoalicija DSS-NS dobila je šest poslaničkih mesta, lista „Zajedno za Vojvodinu-Nenad Čanak“ osvojila je pet mandata, koliko i koalicija Socijalističke partije Srbije i Partije ujedinjenih penzionera Srbije.\nU budućem sazivu Skupštine Vojvodine jednog poslanika imaće i LDP, dok će različite grupe građana imati ukupno šest poslanika.\nNova vladajuća koalicija, ukoliko bude formirana na način kako su najavili Betini izvori iz pregovora, imaće ubedljivu dvotrećinsku većinu u Skupštini Vojvodine.


Otvoren novi poslovni objekat Lovćen osiguranja u Baru :: Ekonomija\n04.10.2019 14:09 > 15:29 | Postavio/la: Jelena Ćetković\nU Baru je danas svečano otvoren poslovni objekat, koji je objedinio rad filijale “Lovćen” osiguranja i “Lovćen Auta”.\nPoslovni objekat "Lovćen osiguranja" i "Lovćen Auta", kako je saopšteno, nalazi se na novoj adresi u ulici Beogradskoj 3. u Baru, preko puta diskonta “Laković“.\nZa tu namjenu, kako je navedeno u saopštenju, adaptiran je moderni objekat za kompletno funkcionisanje firme koje uključuje tehnički pregled i izradu svih vrsta osiguranja na jednom mjestu.\nIzvršni direktor Lovćen osiguranja Matjaž Božič kazao je da su prateći konstantno navike osiguranika i njihove želje, u Lovćenu zaključili da je neophodno i fizički objediniti funkcije te dvije institucije u Baru, kako bi na najbolji način izašli u susret potrebama osiguranika.\n„Lovćen je u Baru poslovno prisutan preko 40 godina i prepoznatljivo je pouzdan partner Grada, građana i privrede Bara. Za naše poslovanje je važno da konstantno povećavamo nivo usluga i da neposredno komuniciramo sa osiguranicima, a rezultati potom neće izostati“ - zaključuje Božič.\n"Barska filijala Lovćena, sa svojih trinaest radnika organizovana je tako da funkcioniše kroz prodaju, štete i back office. Poseban dio čini pet zaposlenih u „Lovćen autu“ koji vrše tehnički pregled i obavljaju sve usluge neophodne za registraciju vozila. Novi objekat posjeduje svoj ogradjeni parking što će umnogome olakšati pristup klijentima, a zaposlenima obavljanje posla (pregled vozila za kasko osiguranje, procjenu šteta...)", navedeno je u saopštenju.


Realizira se projekat odvodnje oborinskih voda u ulici Ibrahimpašića i Branka Ćopića\nOpćina Bosanski Petrovac, putem Službe za stambeno komunalnu djelatnost, vodoprivredu i zaštitu okoliša i Komunalnog preduzeća implemetira još jedan infrastrukturni projekat, ovaj put iz oblasti odvodnje oborinskih voda.\nNaime, građani Općine, a naročito stanovnici ulica Ibrahimpašića i Branka Ćopića svjedoci su da svaki put poslije kišnih padavina, u dijelovima ovih ulica se zadržava voda koja plavi saobraćajnice i privatne posjede.\nKako bi riješili ovaj problem, Općina Bosanski Petrovac je osigurala sredstva u budžetu u iznosu od 18.1777, 00 KM, gdje iznos od 10.000, 00 predstavlja vlastito učešće općine, dok je ostatak sredstava od 8.177, 00 KM obezbjeđeno iz ekoloških naknada.\nRadove na odvodnji oborinskih voda izvodi Komunalno preduzeće Bosanski Petrovac, kao privredni subjekat kojem je od strane Općinskog vijeća povjereno upravljanje ovom djelatnošću.\nNaime, kako ističe Općinski načelnik Dejan Prošić, radi se o projektu koji su rezultat zajedničke suradnje Općine i ovog preduzeća, a nakon završetka projekta, isto preduzeće biće angažovano na izgradnji sekundarnih kanalizacionih priključaka u naselju Dževar, kao i na rekonstrukciji vodovodne mreže Didović.\n“Ovaj projekt podrazumijeva izgradnju oborinskih kanala i odvodnju oborinskih voda, rješavanje prilaza individualnim objektima koje su, u proteklom period, ugrožavale vremenske neprilike. Bit će postavljene cijevi koje će omogućiti da svi viškovi vode koji se pojave na ovom području budu na kvalitetan način riješeni”, rekao je načelnik Dejan Prošić.


Rusi verovatno kupuju Železaru – Semendria\nRusi verovatno kupuju Železaru\n23. oktobar 2012. PRIVREDA – Ruska državna kompanija Uralvagonzavod verovatno će postati novi vlasnik Železare Smederevo.\nPo svemu sudeći, Moskva se na taj čin odlučila iz političkih, a ne ekonomskih razloga, jer joj je veoma važno da bude prisutna na ovim prostorima, piše Danas.\n“Smatram da je sve već dogovoreno, sem nekih manjih detalja, pa raspisivanje tendera predstavlja samo “kupovinu vremena“ kako bi se i te nedogovorene stvari rešile. U svakom slučaju, Rusi će Železaru Smederevo dobiti besplatno ili će je kupiti za simboličnu cenu sličnu onoj koja je postignuta kada je Ju-Es stil fabriku za jedan dolar prodao državi Srbiji”, naveo je dobro informisani izvor koji je zahtevao da ostane anoniman.\n– Pokretanje peći u čeličani koje su ugašene je prilično skup proces, a naročito je skupo pokrenuti rad peći koja je ugašena na neadekvatan način. Ako je tačno da je napravljena takva “brljotina“, Rusi će morati da izdvoje dodatna sredstva da bi se rešio taj problem. Veoma je moguće da se o tome još pregovara. Shodno tome, Vlada se odlučila za raspisivanje tendera koji je već dva puta propao umesto da Uralvagonzavodu Železaru Smederevo proda direktnom pogodbom – tvrdi sagovornik.\n– Činjenica je da se niko u vreme ekonomske krize koja je naročito pogodila industriju čelika ne interesuje za kupovinu Železare Smederevo. Stoga je zainteresovanost Uralvagonzavoda nešto što treba iskoristiti. U tom smislu, čak i ako Vlada Srbije fabriku besplatno da Rusima, to će predstavljati odličan poslovni potez. Naime, s obzirom da je Uralvagonzavod veliki vojnoindustrijski kompleks koji proizvodi tenkove i kamione, čelik koji se dobija u Železari Smederevo poseduje kvalitet za takvu vrstu proizvoda i fabrika pod ruskim vlasništvom sigurno neće ostati bez posla.\nTakođe, s obzirom da se spekuliše da je aranžman oko Železare Smederevo plod političkog dogovora Moskve i Beograda, osnovano se pretpostavlja da će taj aranžman omogućiti poslove i za neka druga preduzeća u Srbiji. Posrnuloj privredi naše zemlje to će svakako biti veliki podstrek – zaključuje sagovornik.\n« Muzej Smederevo na 57. Međunarodnom sajmu knjiga\nRusi čeličanu dobijaju „džabe“? »


Izvještaj upozorio na pandemiju: Svijet je u stanju nereda! - BIGportal.ba\n14 Septembra, 2020 14 Septembra, 2020 01032\nU novom izveštaju Odbora za praćenje globalne pripremljenosti za epidemije navodi se da je svet iz stanja rizika prešao u stanje nereda.\nRazlog leži u tome što politički lideri nisu reagovali na upozorenja da treba obaviti pripreme za pandemiju nekakve zaraze, koja je potom i nastupila u vidu pandemije COVID-19.\nU izveštaju Odbora, koji su formirale Svetska banka i Svetska zdravstvena organizacija navodi se i da finansijske i političke investicije u pripremljenosti bile nedovoljne, i cenu plaćamo svi.\nUprkos tome što je tokom protekle decenije upućeno nekoliko poziva na delanje, nijedan od njih nije proizveo potrebne promene, ističe u dokumentu odbor, kojim predsedava nekadašnji generalni direktor SZO Gro Harlem Bruntland.\nU izveštaju za 2019. godinu, izdatom nekoliko meseci pre izbijanja pandemije COVID-19 u Kini, odbor je ukazao na stvarnu opasnost od “pandemije koja se brzo širi, prouzrokovane smrtonosnim respiratornim patogenom”, i upozorio da bi tako nešto moglo da dovede do gubitka miliona ljudskih života i ekonomskog haosa u svetu, podseća Rojters.\n“Ukoliko ne budu naučene lekcije koje pruža COVID-19 i preduzeti odgovarajući koraci uz neophodne resurse i posvećenost, to će značiti da će sledeća pandemija, koja će sigurno doći, načiniti još veću štetu”, upozorava se u novom izveštaju.


Aleksandar Vučić posetio Generalštab i najavio povećanu brigu o VS – Balkanekspresrb.rs\nDanas je predsednik Aleksandar Vučić najavio novu vojnu doktrinu, uz ocenu da je naša vojska stabilna i da će biti u svakom trenutku dovoljno snažna da odbrani i sačuva zemlju i njene građane.\nVučić je u Generalštabu upoznat sa stanjem i situacijom u Vojsci Srbije.\nRekao je da je potrebno da se završi koncept aktivne rezerve ocenivši da je bilo dobro što je ove godine jedan broj ljudi bio pozvan u jedinice Vojske i mogao da obnovi svoja znanja.\nSpecijalnim jedinicama VS biće povećana borbena gotovost i popunjenosti.\nPredsednik je najavio i vraćanje moralno – patriotskog vaspitanja i doobjasnio je da to neće značiti da će biti stranačko vaspitanje već samo – patriotsko.\nNovinari su ga podsetili da je kao ministar odbrane obećao da će Srbija 2014. godine dobiti prvu ženu-generala.\nRekao je da kao predsednik države, koji potpisuje ukaze o unapređenju u čin generala, za to “mora da dobije papir sa predlogom iz Generalštaba”.\nPomenuo je, pored već pristiglih ruskih migova, skori dolazak MI-17 transportnih helikoptera, kao i šest Erbasovih, koji će stići do početka 2019. godine. Stižu i tri helikoptera za policiju.\n“Naše manevarske mogućnosti time smo dramatično uvećali – one defakto nisu ni postojale pre godinu dana” objasnio je Vučić.\nNa pitanje da li je svih 185 miliona evra, koliko će koštati remont i modernizacija šest doniranih i četiri postojeća aviona MiG-29, ukalkulisano u budžet za sledeću godinu, odgovorio da su predviđena sredstva za šest letelica dobijenih od Rusije: “I za ostale imamo način kako da sve platimo”, dodao je Predsednik.\nObraćajući se novinarima Vučić je potsetio da see “naša zemlja nalazi na evropskom putu – vojno neutralna a da bismo mogli da budemo vojno neutralni, moramo da budemo jaki. Naša vojska je stabilna, naša vojska je dobra” rekao je predsednik Srbije.\n– Dogovoreno je sa Vladom Srbije da se do kraja godine izdvoji novac da svaki vojnik, svaki pripadnik teritorijalnih snaga ima dva kompleta uniformi i dva para čizama.\nNajavio je da će uskoro izaći s rešenjem za stambene probleme zaposlenih u ovom sektoru, te da je plan da 30.000 ljudi u naredne tri godine reši stambeno pitanje na najpovoljniji način.\n-Tako ćemo stvoriti uslove da ljudi ostaju u vojsci, ali i da se mladi radije opredeljuju da završe vojne škole”, rekao je i najavio da je u planu da do kraja godine bude primljeno još 300 profesionalnih vojnika.♦


Srednjoškolci iz Kragujevca u finalu projekta Svetionik znanja - Ritam Grada - vesti Kragujevac\nPočetna Vesti Srednjoškolci iz Kragujevca u finalu projekta Svetionik znanja\nSrednjoškolci iz Kragujevca u finalu projekta Svetionik znanja\nSvetionik znanja, projekat koji sprovodi Asocijacija za afirmaciju kulture – ASK, podstiče srednjoškolce da kroz kreativan i poučan višemesečan rad savladaju osnove pisanja projekata kao i prezentovanje istih.\nOvogodišnji projekat sastojao se iz nekoliko faza, a prva od njih je bila online seminar na kojem je učestvovalo 60 učenika srednjih škola iz 15 gradova Srbije. Ovo je prva godina da se ,,Svetionik znanja’’ realizuje putem digitalnih tehnologija, a cilj je bio da se uz pomoć zajedničkih sesija u trajanju od tri dana, đaci i međusobno bolje upoznaju i razviju timski duh. Nakon seminara, usledio je tromesečni program rada na projektima, sastavljen od nedeljnih vebinara koji hronološki prate razvoj ideja timova srednjoškolaca.\nOve godine kao i prethodnih, mladi su imali zaista inovativne ideje, a jedna od onih koja je privukla pažnju tiče se ekologije. Naime, tim srednjoškolaca koji dolaze iz Kragujevca došao je na ideju da odabere nekoliko objekata u svom gradu i okreči ga bojom koja upija zagađenje, i na taj način doprinesu zdravijem životu svojih sugrađana. Pored uređivanja objekata, u planu je i sadnja zelenila, ali i različita predavanja na temu koliko je očuvanje životne sredine važno za jedan grad, a sve u cilju podizanja svesti o ovom važnom pitanju.\nFinalni projekti se predstavljaju na završnom događaju Svetonika znanja koji će biti održan od 27. do 29. novembra, kada će radove ocenjivati stručni žiri, sačinjen od predstavnika uspešnih kompanija, humanitarnih fondacija, medija i organizacija koje imaju razvijene programe podsticaja omladinskog aktivizma i preduzetništva.\nPrethodni članakVaterpolisti deklasirali Partizan\nSledeći članakKragujevčani će plaćati 33 odsto veći porez


Prijedor24 - Više od informacije! Vlada RS neće da uvede red u plate funkcionera\nHome / Vijesti / Vlada RS neće da uvede red u plate funkcionera\nVlada RS neće da uvede red u plate funkcionera\nAutor: Urednik Objavljeno: 29. August 2017.\nVlada RS ni nakon gotovo dvije godine nije sprovela zaključak Narodne skupštine (NS) RS, koja ju je zadužila da u roku od 90 dana uredi isplate plata u javnom sektoru.\nZaključak Narodne skupštine u oktobru 2015. godine uslijedio je nakon što je Administrativna komisija NS RS analizirala isplate plata funkcionerima koje ona imenuje i došla do zaključka da to nije ujednačeno i da su u mnogim inistitucijama, osim plata, isplaćivane i razne, vrlo često nezaslužene i visoke naknade. “U nekima je bilo određeno da je minuli rad 0,6 odsto, a kod svih je tad bio 0,5 odsto, zatim tu su bile jubilarne nagrade, povećanje plata od 10, 20 do 50 odsto zbog navodnih rezultata rada, zatim 13 plata itd.\nZaključak NS RS da Vlada u roku od 90 dana predloži zakon kojim bi se na jedinstven način to pitanje regulisalo usvojen je jednoglasno i ne znam zbog čega još nije sproveden”, rekla je Spomenka Stevanović, predsjedavajuća Administarivne komisije Narodne skupštine. Kaže da nije normalno da se ne poštuju i ne sprovode zaključci Narodne skupštine, ali da se nada da će to pitanje plata u javnom sekotru biti riješeno 2018. ili 2019. godine jer, između ostalog, tako piše u Ekonomskoj politici, koja je usvojena prošle godine.\nInače, Administrativna komisija bila je nadležna za određivanje plata većini funkcionera koje imenuje NS RS, međutim u praksi to nije bio slučaj i članovi te komisije samo su se pitali za plate rukovodilaca Komisije za sprečavanje sukoba interesa i Komisije za koncesije. Komisija za hartije od vrijednosti, Regulatorna komisija za energetiku RS, Agencija za osiguranje, Agencija za bankarstvo RS i druge praktično su same sebi određivale platu, dok neki kao što je predsjednik Ustavnog suda RS nisu željeli ni dostaviti podatke koji su od njih traženi.\nU Vladi RS juče smo pokušali saznati zbog čega se ne sprovodi zaljučak Narodne skupštine, međutim odgovor nismo uspjeli dobili. Kada je Administrativna komisija analizirala pitanje plata funkcionera koje ona imenuje ispostavilo se da je najplaćeniji Duško Šnjegota, glavni revizor RS, koji mjesečno kao osnovu platu prima 4.900 KM plus regres, topli obrok itd. Malo manju platu od Šnjegote, tačnije 4.445 KM, imala je tadašnja direktorica Agencije za bankarstvo RS, dok ostali funkcioneri mječeno inkasiraju od 3.000 do preko 4.500 KM. Ono što je zanimljivo jeste da ovi pojedinci kroz plate i razne prinadležnosti imaju veća primanja od predsjednika Narodne skupštine, premijera i predsjednika RS, što je za mnoge i iz vlasti i iz opozicije tokom rasprave o tom pitanju bilo nedopustivo.\nOznakePlate funkcioneravlada rs\nŽeljezničari iz Vlade opet na stanicu\nPredstavnici željezničara u Vladi: U toku razgovor sa pomoćnikom ministra rada


U sastavu delegacije su bili: Aleksandar Senić, predsednik Odbora i Ljubiša Stojmirović, član Odbora. Na konferenciji su učestvovale i delegacije odbora parlamenata članica Republike Albanije, Bosne i Hercegovine, Crne Gore i delegacije odbora parlamenta Republike Hrvatske i Republike Turske u svojstvu gosta.\nDomaćin sastanka bila je Parlamentarna skupština Bosne i Hercegovine, a na dnevnom redu su bile teme intenzivnijeg ekonomskog razvoja i napretka ka Evropskoj uniji, implikacije izbegličke krize na region i regionalnog odgovora na globalni problem terorizma.\nNaglašena je važnost intenzivnije regionalne i prekogranične saradnje za mir i stabilnost u regionu, bolji život svih građana i brže napredovanje ka ispunjenju zajedničkog spoljnopolitičkog cilja svih zemalja regiona – članstva u EU. Parlamentarci su imali priliku da čuju o inicijativama Regionalnog saveta za saradnju (RSS) koje se odnose na region Zapadnog Balkana.\nU diskusiji o problemu terorizma koji pogađa ceo svet, pa i naš region, istaknuta je važnost preventivnih akcija, deradikalizacije i suzbijanja nasilnog ekstremizma. Data je podrška inicijativi za regionalnu saradnju u prevenciji terorizma i borbi protiv krijumčarenja oružja, koja će podrazumevati saradnju ekspertskih i obaveštajnih službi.\nU razgovoru o trenutnoj izbegličkoj krizi, posebna pažnja posvećena je uzrocima koji su doveli do masovnih migratornih tokova, među kojima su ključni konflikti i siromaštvo, kao i o očekivanjima o razvoju situacije. Pozdravljeno je postizanje dogovora između EU i Turske, kao i saradnja EU sa zemljama duž Balkanske rute, ali je pozvano na još jače napore i podršku cele međunarodne zajednice kako bi se doprinelo dugoročnijem rešavanju problema.\nSastanak je završen usvajanjem zajedničke izjave. Tokom Konferencije raspravljalo se i o narednim koracima u vezi sa ranije usvojenom inicijativom za uspostavljanje Parlamentarnog foruma u okviru Berlinskog procesa.\nPredsedavajući i domaćin naredne 13. Konferencije KOSAP-a će biti Parlament Republike Makedonije.


Završeno iznošenje dokaza tužilaštva u postupku Oriću – ASinfo Portal\nZavršeno iznošenje dokaza tužilaštva u postupku Oriću\nTužilaštvo BiH odustalo je od ispitivanja 13 svedoka i time završilo izvođenje subjektivnih dokaza na suđenju komandantu takozvane Armije BiH u Srebrenici Naseru Oriću i pripadniku ove vojske Sabahudinu Muhiću za zločine nad srpskim ratnim zarobljenicima na području ove opštine 1992.\nObrazlažući ovaj postupak, tužilac Miroslav ?anjić je rekao da je Tužilaštvo u dosadašnjem toku postupka dokazalo sve tri tačke optužnice, te da bi preostali svedoci samo potvrdili dokazano opštečinjenično stanje.\nInače, u dosadašnjem sudskom procesu Tužilaštvo je saslušalo 22 svedoka, od kojih je jedan bio zaštićen, inače Orićev i Muhićev saborac i očevidac likvidacije srpskih zarobljenika, preneli sumediji u BiH.\nJanjić je danas, zbog efikasnosti procesa, predložio da sa odbranom sravni materijalne dokaze koje će uložiti na narednom ročištu koje je zakazano za 15. novembar.\nOrić i Muhić optuženi su da su 1992. u mestima Zalazje, Lolići i Kunjerac ubili trojicu zarobljenika srpske nacionalnosti – Slobodana Ilića, Milutina Miloševića i Mitra Savića.\nNa ročištu održanom 18. oktobra, svedok Tužilaštva BiH Ibran Mustafić naveo je da mu je lično Orić rekao da je u selu Zalazje ubio Slobodana Ilića.\nNa početku suđenja, Mustafić je rekao da je u Sarajevu, u kojem je zbog blokade boravio od 7. aprila do 12. decembra 1992. godine, saznao o likvidacijama Srba u Srebrenici i Zalazju.


28.04.2022 u 13:56\nŠreder, zbog stava o Rusiji, da vrati počasni doktorat\nBERLIN - Nemački Univerzitet Getingen zatražio je od bivšeg kancelara Gerharda Šredera da se odrekne počasnog doktorata zbog stavova o Rusiji i zadržavanja funkcija u ruskim kompanijama. Univerzitet Getingen ističe da je neshvatljivo da Šreder posle toliko nedelja rata u Ukrajini, i sve teže humanitarne katastrofe u toj zemlji nije osudio rusku agresiju i nije podneo ostavku u ruskim kompanijama. „Zadržavanje funkcija u ekonomskom aparatu agresora se ne podudara sa stavovima Univerziteta Getingen, njegovim ciljevima i vrednostima”, podvlači se u saopštenju, navodi Tanjug. Šreder je u petak uveče posetio Univerzitet Getingen, gde je razgovarao sa čelnicima. Šrederu je Univerzitet Getingen, gde je studirao pravo, dodelio počasni doktorat 2005.\n17.03.2022 u 21:23\nPatrijarh Porfirije s kancelarom Austrije: Što pre okončati sukob u Ukrajini\nPatrijarh Srpske pravoslavne crkve Porfirije razgovarao je danas u Beogradu s austrijskim kancelarom Karlom Nehamerom „o krizi na evropskom kontinentu, a posebno je iskazana velika zabrinutost zbog rata u Ukrajini”, saopštila je SPC. Saglasili su se da je neophodno da se što pre okonča taj sukob, a patrijarh SPC se založio za „održavanje stalnog dijaloga kao najboljeg načina za rešavanje svih sukoba i nesporazuma”. Nehamer je naglasio značaj uloge verskih lidera u prevazilaženju sukoba.Patrijarh je izrazio zadovoljstvo zbog „veoma dobrih uslova u kojima deluje SPC u Austriji i na tome zahvalio kancelaru Nehameru”. Istakao je značaj očuvanja i unapređenja dobrih odnosa srpskog i austrijskog naroda i ukazao da „u Austriji živi i radi više stotina hiljada pravoslavnih Srba”, prenela je\n17.03.2022 u 11:53\nNehamer u Beogradu, svečani doček ispred Palate Srbija\nAustrijski kancelar Karl Nehamer stigao je danas u jednodnevnu zvaničnu posetu Beogradu, a ispred Palate Srbija priređen mu je svečani doček. Nehamera je, uz postrojenu Gardu Vojske Srbije i izvođenje himni dve zemlje, dočekala predsednica Vlade Srbije Ana Brnabić. Nakon dočeka, uslediće razgovor u četiri oka Nehamera i Brnabić, a zatim je planiran i plenarni sastanak delegacija, posle kojeg će se dvoje premijera obratiti na zajedničkoj konferenciji za medije, prenosi Tanjug. Šef austrijske vlade će se u Beogradu sastati i sa predsednikom Aleksandrom Vučićem, a razgovaraće i sa patrijarhom Srpske pravoslavne crkve Porfirijem. Uoči posete Srbiji, Nehamer je u pisanoj izjavi za Tanjug najavio da u Beograd dolazi da prenese stav Austrije da EU neće biti potpuna sve dok joj ne budu\n22.02.2022 u 12:51\nŠolc: Zaustaviti proces otvaranja Severnog toka 2\nBERLIN - Nemački kancelar Olaf Šolc istakao je danas da će Evropska unija danas odgovoriti na odluku Rusije da prizna Donjeck i Lugansk, sankcijama, te da je naložio povlačenje dokumenata čime se sprečava dodela sertifikata za otvaranje gasovoda Severni tok 2. Šolc je, na konferenciji za novinare, kazao da će Unija dogovoriti paketom sankcija koje će usvojiti danas. „Situacija danas je potpuno drugačija nego pre par dana i zato moramo da je iznova analiziramo. Zamolio sam Ministarstvo privrede da povuče iz procedure dokumenta i time onemogući sertifikat za gasovod Severni tok 2”, rekao je nemački kancelar. Šolc je naveo da je Evropa suočena sa teškim danima i da 80 godina posle Drugog svetskog rata u Evropi preti novi rat. „Naša je odgovornost da to sprečimo. Apelujem na Rusiju da\n20.12.2021 u 19:07\nAngela Merkel se vozila u „audiju”, Olaf Šolc izabrao najskuplji „mercedes”\nAngela Merkel je otišla, a u stolicu nemačkog kancelara seo je socijaldemokrata Olaf Šolc i brzo odlučio da mu službeni automobile bude iz Mercedesove ergele, I to najbolji i najskuplji. Reč je o modelu „S 680 gard", pravoj tvrđavi na četiri točka s motorom snage od 612 „konja”. Nemački „Auto Motor Sport” navodi da je ovo najsnažnijii i najskuplji automobil u kojem se vozio jedan nemački kancelar. Njegov oklop je toliko jak da mu, prema specifikacijama, ne može ništa ni 12 kilograma eksploziva. U testovima, službenici nemačke policije ispalili su 300 metaka u njega, a da automobil ni testne lutke iznutra nisu imali nikakva oštećenja.\n06.12.2021 u 13:50\nNovi austrijski kancelar i ministri položili zakletvu\nBEČ – Novi kancelar Karl Nehamer i novi ministri u vladi Austrije položili su danas zakletvu pred predsednikom Austrije Aleksanderom van der Belenom. Doskorašnji kancelar Aleksander Šalenberg, koji ulazi u istorijske anale kao kancelar sa najkraćim mandatom od svega 52 dana, položio je zakletvu kao novi ministar spoljnih poslova. Šalenberg se time vraća na čelo resora koji je vodio pre ostavke Sebastijana Kurca na mesto kancelara i zahteva da on preuzme vladu. Pored toga, zakletvu su položili novi ministar unutrašnjih poslova Gerhard Karner, finansija Magnus Bruner, i ministar obrazovanja i nauke Martin Polašek. Inače, Karneru Ministarstvo unutrašnjih poslova nije nepoznanica, pošto je, pre mnogo godina, bio portparol nekadašnjeg šefa tog resora Ernsta Štrasera. Kada je reč o\n03.12.2021 u 12:49\nNehamer novi lider OVP i kancelar Austrije\nBEČ - Predsedništvo Narodne partije Austrije (OVP) odlučilo je danas, nakon povlačenja Sebastijana Kurca iz politike, da Karla Nehamera, dosadašnjeg ministra unutrašnjih poslova, imenuje za novog lidera stranke, ali i budućeg kancelara. Nehamer je, na konferenciji za štampu posle sednice Predsedništva, rekao da je od strane tog stranačkog tela jednoglasno imenovan za lidera partije i kandidata za kancelara. „Za mene je ovo velika čast što sam dobio poverenje da mogu da preuzmem. Da mogu da preuzmem vođstvo stranke, jer je OVP stranka koja me uvek fascinirala. Privilegija je za mene da mogu da vodim tu stranku”, rekao je on. Nehamer je ukazao da OVP ima veliki značaj u Austriji, jer postavlja dve trećine gradonačelnika i šest od devet guvernera pokrajina. „Zastupljeni smo u svoj\n02.12.2021 u 18:56\nŠalenberg i Blimel najavili ostavke\nBEČ- Austrijski kancelar Aleksander Šalenberg najavio je danas da će podneti ostavku čim njegova konzervativna Narodna stranka bude izabala novog lidera. On je istakao da će tada svoj položaj šefa vlade prepustiti novoizabranom lideru stranke. Šalenberg je izjavu dao nakon što je lider Narodne stranke i bivši kancelar Sebastijan Kurc najavio da se povlači iz politike, prenosi Tanjug. „Čvrsto verujem da bi obe te pozicije, funkciju šefa vlade i lidera partije koja ima najviše glasova, trebalo ponovo da obavlja jedna ista osoba”, naveo je Šalenberg u saopštenju, preneo je Rojters. Zbog toga stavljam na raspolaganje svoju funkciju kancelara čim unutar stranke bude utvrđen suštinski kurs, dodao je on.\n11.10.2021 u 13:45\nAustrija dobila novog kancelara – Šalenberg položio zakletvu\nBEČ – Aleksander Šalenberg položio je danas zakletvu pred predsednikom Aleksandrom Van der Belenom čime je postao novi kancelar Austrije. Šalenberg je na mestu kancelara zamenio Sebastijana Kurca, koji je pod pritiskom zbog istrage tužilaštva za privredni kriminal i korupciju podneo ostavku i predložio dosadašnjeg šefa diplomatije za novog kancelara. Novi kancelar je u vladu ušao kao nestranački član, iako je blizak dojučerašnjem kancelaru Kurcu, javlja Tanjug. Šalenberga će na mestu ministra spoljnih poslova zameniti Mihael Linhart, koji je poput svog prethodnika karijerni diplomata. Linhart je rođen u Ankari, a od avgusta 2018. ambasador je Austrije u Francuskoj.


Subvencije za nove traktore u 2020. godini\nPočetna » Agro teme » Mehanizacija » Subvencije za nove traktore u 2020. godini\nZahtev za odobravanje prava na podsticaje u skladu sa ovim Javnim pozivom podnosi se u roku od 6. januara do 29. maja 2020. godine, zaključno sa ovim danom.\nPodsticaj se ostvaruje na osnovu prihvatljivih troškova investicije za nabavku novog traktora snage motora do 60 kilovata (kW), sa standardnim delovima, uređajima i opremom uključujući pripadajuću traktorsku kabinu, koji se prvi put upotrebljava za izvođenje poljoprivrednih radova u primarnoj biljnoj i stočarskoj proizvodnji.\nTraktor mora da je proizveden u Republici Srbiji ili da bude model traktora koji dobavljač uvozi u rastavljenom stanju i sklapa na svojim proizvodnim linijama u Republici Srbiji pre dana objavljivanja javnog poziva za podnošenje zahteva za ostvarivanje prava na podsticaje.\nPored ovih opštih uslova neophodno je da podnosilac zahteva u Registru poljoprivrednih gazdinstava ima upisane površine zemljišta pod proizvodnjom odgovarajućih vrsta biljnih kultura, ili odgovarajući stočni fond.\nPodsticaji iznose 50% od vrednosti realizovane prihvatljive investicije umanjene za iznos sredstava na ime poreza na dodatu vrednost, odnosno u iznosu od 65% od ove vrednosti u području sa otežanim uslovima rada u poljoprivredi.\nInformacije u vezi sa raspisanim Konkursom dostupne su na telefone Info-centra Ministarstva poljoprivrede, šumarstva i vodoprivrede: 011/260-79-60 ili 011/260-79-61,a više o samom konkursu možete pročitati u javnom pozivu Uprave za agrarna plaćanja.\nMehanizacija podsticajna sredstva subvencija subvencije Traktori\nMoćni Claas Lexion 5300! - Zbog novog sistema izvršaja sa 313 KS ostvari učinak kao da mu je 413 KS\nClaas Tucano 320 ‒ U Srbiji najprodavaniji model u svojoj kategoriji\nLexion 5400 sa CEMOS AUTOMATIK opremom\nLep doček novog kombajna - Claas Tucano 320 stigao u Badovince\nPraktičan vodič za održavanje traktora (treći deo)


Dodik i Čović o jučerašnjem sastanku političkih lidera u Briselu: Mističan i tajnovit\nMističan i tajnovit kvalifikacije su Milorada Dodika i Dragana Čovića o jučerašnjem sastanku političkih lidera u Briselu. Jasno je da je 19 zaključaka prihvaćeno, ali dokument u konačnici nije potpisan. Zasluge za izmjene u finalnoj verziji dokumenta Dodik je dan poslije pokušao pripisati pregovaračkom timu iz RS-a- iako saglasnost na dokument, osim SNSD-a, Ujedinjene Srpske I Socijalističke partije, nisu dali PDP i DNS, a SDS nije imao ni predstavnika. Ukoliko se sagledaju činjenice, najznačajnije izmjene napravljene su na zahtjev prisutnih probosanskih stranaka. Na njihovo institiranje potrebno je sprovesti reforme ustava i izbornog zakona šest mjeseci nakon formiranja svih nivoa vlasti. Predstavnici iz Republike Srpske pozivali su na raspravu i usvajanje odluke u Predsjedništvu BiH o situaciji u Ukrajini i za njih je ova tačka bila najveći kamen spoticanja.\n– Naravno da će svako pokušati da govori o tome kako je nešto uspio. Jedini uspjeh ovog sastanka je to što smo uspjeli da napravimo neki politički, načelni dogovor, izjavio je Milorad Dodik, član Predsjedništva Bosne i Hercegovine.\n– Stavovi Venecijaske komisije su predočeni javnosti ranije i oni podrazumjevaju pojednostavljenje nekih odredbi Ustava BiH u smislu smanjenja udjela u povlačenju vitalnog nacionalnog interesa, rekao je Mirko Šarović, predjsednik SDS-a.\nDokument nazvan “Politički dogovor o principima za osiguranje funkcionalne BiH koja napreduje na EU putu” bez potpisa predstavlja mrtvo slovo na papiru i moralno obećanje da će na prihvaćenim tačkama bh. lideri raditi do i nakon izbora. Koliko su naši političari spremni na saradnju govori činjenica da se sastanku nisu odazvali Dragan Čović, Fahrudin Radončić i Mirko Šarović. Čović smatra da je format sastanka promašen.\nPROČITAJ KORDIĆ ČOVIĆ BROJ DVA Bajrović: BiH ne treba mostarizacija, ali Mostaru treba demokratizacija\n– Loše smo procijenili format ovog sastanka, rekao je Dragan Čović, predsjednik HDZ BiH.\n– U tom drugom, važnijem dijelu dokumenta nema ‘legitimnog predstavljanja' niti 'konstitutivnosti' (osim u preambuli koja se izvodi iz Ustava BiH) jer to nije dijelom evropskih standarda. Dogovorena je i “glatka”, odnosno nesmetana provedba izbornih rezultata na svim nivoima, a skladu sa zakonom propisanim rokovima. Prema tome jedini koji ima razloga za nervozu je Dodik i njegov partner Čović, rekao je Željko Komšić, član Predsjedništva Bosne i Hercegovine.\nIako Čović tvrdi da nije napravljen pomak na izbornim reformama jedna od tačaka obavezuje na ograničene ustavne i izborne reforme koje će u potpunosti biti u skladu sa presudama i međunarodnim prepourkama. Iz SDA nisu mogli sakriti optimizam.\n– Ovaj politički sporazum je važan iskorak na evropskom putu Bosne i Hercegovine. Principi i obaveze iz Sporazuma predstavljaju mapu puta koji ne otvara samo vrata kandidatskog statusa za članstvo Bosne i Hercegovine u Evropskoj uniji, kaže Bakir Izetbegović, predsjednik SDA.\nCilj sastanka je u konačnici priprema za BiH i njen kadidatski status. Kako smo do sada mogli čuti i vidjeti, Briselski sastanak i dokumet svako od učesnika proizvoljno je protumačio, u skladu sa vlastitim interesima, kaže politička analitičarka Tanja Topić.\nPROČITAJ Komšić: U EU i NATO vlada neka vrsta straha da se sukob iz Ukrajine može prenijeti na našu regiju\n– Nastavlja se saga domaćih političkih aktera. Svako je u tom potpisivanju ispričao svoju stranu medalje, kao da nisu bli na istom događaju, rekla nam je Tanja Topić, politička analitičarka.\nJe li ovaj sastanak bio potrebniji našim političarima da učvrste ili uopće započnu saradnju ili je bio potreban Evropskoj Uniji kako bi sebi opravdali prisustvo i interes za ovu zemlju pokazat će se u vremenskim rokovima datim u dokumentu. Sigurno je samo da smo svjedočili još jednom sastanku sa kojeg su poslane čvrste poruke koje se temelje na moralnom pristupu naših političara prema akuelnoj situaciji, a što se tiče morala, sudeći prema a dosadašnjem iskustvu, morali su se ponovno usaglasiti da nisu saglasni.\nViše detalja pogledajte u video prilogu.


Vjosa Osmani i Aljbin Kurti na zajedničkoj listi pokreta Samoopredeljenje | Radio Kosovska Mitrovica\n14. January, 2021 14:55 |\nOsmanijeva je sa vođom pokreta Samoopredeljenje Aljbinom Kurtijem potpisala sporazum o saradnji i zajedničkom nastupu na izborima.\nPrema potpisanom sporazumu, Osmani će biti kandidat Samoopredeljenja za budućeg predsednika a Kurti kandidat za premijera.\nGrupa okupljena oko Vjose Osmani imaće 10 mesta na toj listi.\nOsmani je prošle godine isključena iz svih rukovodećih struktura Demokratskog saveza Kosova, zbog politike i stavova suprotnih toj partiji, a kojima je naginjala ka politici Aljbina Kurtija.\nNa prošlim izborima 6. oktobra 2019. godine, Vjosa Osmani je osvojila 163.000 glasova.\nNa zajedničkoj konferenciji za medije Kurti je rekao da sa Vjosom Osmani na jednoj listi imaju zajednički cilj – borbu protiv korupcije i vladavinu prava.\n“Za zdravije društvo, sa zapošljavanjem i razvojem”, rekao je Kurti, tvrdeći da su “Kosovu potrebni novi premijer i predsednik”.\n“Na ovim izborima koji su referendum, moramo to da učinimo legitimnim, naravno da nas čeka mnogo posla, ali i velika pobeda”, kazao je Kurti koji će biti na čelu liste pokreta Samoopredeljenje, pod uslovom da mu Izborna komisija odobri kandidaturu za poslanika, jer je odlukom Ustavnog suda zabranjen nastup svima koji su u poslednje tri godine osuđivani.\nMeđu njima je i Aljbin Kurti, osuđen uslovno na tri godine za aktiviranje suzavca u sali parlamenta tokom održavanja redovnih sednica.